NATO: Rusija i dalje drži desetine hiljada vojnika na granici sa Ukrajinom - Sputnjik Srbija\n03:27 19 Jun 2021\nNATO: Rusija i dalje drži desetine hiljada vojnika na granici sa Ukrajinom\n© Sputnik / Olьga Smolьskaя\n14:20 06.05.2021 (osveženo 14:31 06.05.2021) Preuzmite kraći link\nRusija i dalje drži značajan broj vojnika na granici sa Ukrajinom, saopštio je generalni sekretar NATO-a Jens Stoltenberg uoči sednice Saveta Evrope na nivou ministara odbrane.\n„Razgovaraćemo i o Rusiji, agresivnom modelu ponašanja: od opasnih operacija specijalnih snaga u Bugarskoj i Češkoj, do značajnog povećanja vojnog potencijala kod granice Ukrajine i na teritoriji te zemlje… Vidimo neko smanjenje ruskih snaga, ali desetine hiljada ostaju“, rekao je Stoltenberg.\nPrema rečima generalnog sekretara, Rusija drži značajnu količinu vojne tehnike i naoružanja na granici sa Ukrajinom.\n„NATO treba da bude na oprezu i da pažljivo prati razvoj situacije“, dodao je on.\nGeneralni sekretar NATO-a je naglasio da „kao i pre, na granici sa Ukrajinom ostaje više ruskih vojnika, nego što je bilo pre poslednje eskalacije napetosti“.\nŠta ruska vojska traži na sopstvenoj teritoriji u svom maniru je objasnio ministar spoljnih poslova Rusije Sergej Lavrov. U opširnom intervjuu za Sputnjik govorio je i o situaciji u Donbasu, optužbama Češke, odnosima sa Amerikom, antiruskim sankcijama...\nBlinken u Kijevu: Rusija da „prekine agresiju“ prema Ukrajini\nNATO, Rusija, Ukrajina


Predrag Danilović - Dnevni list Danas\nPočetna » Predrag Danilović\nPredsednik Košarkaškog saveza Srbije Predrag Danilović rekao je danas da će u narednih nekoliko dana znati da li će Miloš Teodosić igrati protiv Gruzije u kvalifikacijama za Evropsko prvenstvo.\nPiše: Beta 17. 2. 2020.\nKokoškov zvanično selektor košarkaške reprezentacije Srbije\nNovi selektor košarkaške reprezentacije Srbije zvanično je Igor Kokoškov, a predsednik Saveza Predrag Danilović je rekao danas da je izuzetno zadovoljan zbog toga.\nSrbija domaćin i ženskog i muškog kvalifikacionog turnira za Olimpijske igre u Tokiju\nPredsednik Košarkaškog saveza Srbije Predrag Danilović rekao je danas da je dobijanje domaćinstva i ženskog i muškog kvalifikacionog turnira za Olimpijske igre u Tokiju veliki uspeh KSS-a i države Srbije.\nIma pomaka, razgovori u toku\nPredrag Danilović, predsednik Košarkaškog saveza Srbije, obratio se javnosti u ponedeljak, ali nije osetio potrebu da odgovori na pitanja postavljena od strane KK Crvena zvezda u okviru saopštenja plasiranog 29. oktobra.\nPiše: N. M. 4. 11. 2019.\nDanilović: Neuspeh svih, nećemo žuriti sa selektorom\nPredsednik Košarkaškog saveza Srbije, Predrag Danilović ocenio je peto mesto na Svetskom prvenstvu kao neuspeh, demantovao je navode tabloida o svađama u reprezentaciji i najavio kandidaturu za jedan od kvalifikacionih turnira za Olimpijske igre.\nPiše: N1 17. 9. 2019.\nRadojičić: Evropsko prvenstvo za košarkašice sjajna prilika za promociju Beograda\nGradonačelnik Zoran Radojičić, predsednik Košarkaškog saveza Srbije Predrag Danilović i generalni sekretar tog saveza Dejan Tomašević dočekali su danas ispred Starog dvora učesnice „Košarkaškog marša”, kojim se obrojava 10 dana do početka Evropskog prvenstva za košarkašice u Srbiji.\nObnovljen košarkaški teren u Bulevaru Milutina Milankovića\nPredsednik Skupštine grada Nikola Nikodijević i predsednik Košarkaškog saveza Srbije Predrag Danilović otvorili su danas obnovljeno košarkaško igralište u Bulevaru Milutina Milankovića na Novom Beogradu.\nPiše: Danas Online/ Beoinfo 30. 10. 2018.\nPredrag Danilović – Šampion pozitivnog bezobrazluka\nIako je jednoglasno izabran za predsednika Košarkaškog saveza Srbije, Predragu Daniloviću će biti veoma teško da van parketa dostigne i bude ono što je bio među obručima.\nPiše: Zoran Pavić 17. 12. 2016.\nVisoka lestvica prethodnika\nPosle Dragana Kapičića (2007-2011) i Dragana Đilasa (2011-2016) novi, ujedno i treći predsednik Košarkaškog saveza Srbije je Predrag Danilović.\nPiše: N. Marković 16. 12. 2016.\nDanilović poziva na jedinstvo\nFormalan izbor 15. decembra na Skupštini KSS deli Predraga Danilovića od predsedničke uloge na čelu srpske Kuće košarke. Doskorašnji prvi čovek Partizana trebalo bi da nasledi Dragana Đilasa koji je veoma uspešno vodio čelnu instituciju srpske košarke.\nPiše: N. Marković 10. 12. 2016.\nDanilović za predsednika KSS\nNekadašnji košarkaški reprezentativac Jugoslavije i Srbije Predrag Danilović podneo je zvaničnu kandidaturu za mesto predsednika Košarkaškog saveza Srbije (KSS).\nDanilović jedini kandidat za predsednika KSS?\nPredrag Danilović nekadašnji prvi čovek Partizana i legenda srpske košarke mogao bi da bude jedini kandidat na predsedničkim izborima u Košarkaškom savezu Srbije.\nPiše: Danas Online/ N1 7. 12. 2016.


Internacionalni događaji organizovani od strane Tango Naturala\nBelgrade Tango Encuentro (Beogradski Tango Susreti)\nVeliki i prijatan Festival/Maraton: 70+ sati plesa sa tangerama i tangerosima iz više od 60 država i 300 gradova širom sveta. Svakog maja u Beogradu!\nZlatno iskustvo u srcu Evrope, organizovano zajedno sa našim prijateljima Tango Vida Bratislava. Svakog oktobra u Bratislavi, Slovačka!\nPorodična atmosfera sa osećajem praznika kod kuće i 180 tangera i tangerosa iz celog sveta. Svakog decembra u Beogradu!\nSuper-priuštivi događaji sa maratonskim osećajem koji spajaju beogradsku tango zajednicu sa brojnim tangerama i tangerosima iz cele Evrope. Svakog oktobra, novembra, februara, marta i juna u Beogradu!\nNaša nova morska tango avantura – poslednji biser leta, organizovana zajedno sa našim prijateljima iz Crne Gore, „Tango & .“ na luksuznim lokacijama, u prelepom zalivu Crne Gore. Svakog septembra u Tivtu.\nLetnji Tango Spa\nNaš novi tango odmor koji kombinuje tango programe (milonge, praktike, časove…) sa opuštanjem u prelepoj prirodi (joga, rad na telu…). Svakog jula u Vrnjačkoj Banji.


Snažno preduzetništvo za konkurentnu privredu - Potrebna internacionalizacija MSP sektora - Edukaplus\nSnažno preduzetništvo za konkurentnu privredu – Potrebna internacionalizacija MSP sektora\nGodinu preduzetništva u Srbiji trebalo bi iskoristiti za unapređenje produktivnosti i konkurentnosti malih i srednjih preduzeća, istaknuto je na panel diskusiji „Preduzetništvo i unapređenje konkurentnosti malih i srednjih preduzeća u Srbiji“ u Privrednoj komori Srbije (PKS).\n– Cilj je da mala i srednja preduzeća u Srbiji dostignu nivo razvoja preduzetništva kakav je u EU – rekao je Aleksandar Gračanac, rukovodilac Centra za mala i srednja privredna društva PKS.\n– Još smo ispod proseka EU. Na tom planu moramo mnogo više da radimo, da primenimo sve standarde kada je u pitanju sektor malih i srednjih preduzeća. Imamo strategiju koja je doneta prošle godine. Najvažnija je internacionalizacija tog sektora – objasnio je Gračanac, navodi se na sajtu PKS.\nPomoćnica ministra privrede Katarina Obradović-Jovanović podsetila je da je Vlada Srbije 2016. zvanično proglasila godinom preduzetništva i najavila niz aktivnosti na tom planu. Prošle godine donete su važne mere, rekla je Obradović-Jovanović ukazujući na promene u oblasti građevinskih dozvola, Zakona o inspekcijskom nadzoru, uvedene su brojne olakšice, kao što su ukidanje radne knjižice i unapređenje aktivnosti na većem korišćenju elektronskih procedura. S tim u vezi, istakla je, znatno je povećan broj novih registrovanih preduzetnika i preduzeća, kao i novozaposlenih.\nTreba da se donese zakon o naknadama, kako bi se popisale i uredile sve naknade koje postoje, jer izmene zakona o administrativnim taksama nisu sve učinile da se svi nameti obuhvate. Važno je da se ograniče varijacije koje postoje u lokalnim taksama. Pristup finansiranju važna je oblast za mala i srednja preduzeća i ideja je Ministarstva da instrumenti koji sada postoje budu mnogo dostupniji maloj privredi.\nPredsednica Ekonomsko-poslovnog foruma Evropskog pokreta u Srbiji Radmila Milivojević rekla je da je u EU preduzetništvo jedno od ključnih elemenata i da se smatra da bez preduzetništva, inovacija, razvoja tehnologija nema konkurentnosti privrede. Država, prema njenim rečima, pokrenula je niz aktivnosti u cilju podsticanja preduzetništva u Srbiji, te da je podstrek što su u razgovore o nacionalnom programu bili uključeni privrednici, civilno društvo, i da tako treba nastaviti, jer se time obezbeđuje da mere koje se donose budu održive.\nNa skupu je predstavljen i program EU COSME, kojem je Srbija pristupila nedavno. Nacionalni koordinator za COSME program Milica Zatezalo prenela je da je preduzetništvo velika tema u EU, i da se smatra da je čak 85% novootvorenih radnih mesta generisano u sektoru malih i srednjih preduzeća, koji je glavni pokretač razvoja evropske ekonomije. Program EU ima cilj jačanje preduzetništva i konkurentnosti MSPP sektora.


Linija Podgorica – Varšava od 1. juna, sjutra pres konferencija | Analitika - Informativni Portal\nAerodromi i Ambasada Poljske\nLinija Podgorica – Varšava od 1. juna, sjutra pres konferencija\nAmbasada Republike Poljske u Podgorici, Aerodromi Crne Gore i Polish Airlines LOT organizuju na konferenciju za medije, povodom nove linije Varšava-Podgorica. Poljska aviokompanija LOT će, kako je ranije najavljeno, od 1. juna po prvi put uspostaviti redovnu liniju Varšava-Podgorica, a karte su već u prodaji.\nObjavljeno: 12. 03. 2018 - 10:54 Promjenite veličinu teksta: A A A\nKonferencija će se održati 13. marta 2018. godine u 11:00 u Ambasadi Republike Poljske u Podgorici (Kozaračka 79, Stari Aerodrom).\nKako je saopšteno iz Aerodroma Crne Gore, letovi će se obavljati svakog dana izuzev srijedom, avionima tipa Embraer 170 i 175. U zavisnosti od verzije aviona, kapacitet sjedišta je 70 – 82 sjedišta, uz tri raspoložive klase putovanja – ekonomska, ekonomska plus klasa i biznis klasa.\nPreko ove kompanije, u jeku ljetnje sezone, putnici iz Crne Gore moći će da putuju i do SAD, preko aerodroma JFK ili Njuark, kao i do Toronta, Kanade.\n“Izuzetno nam je zadovoljstvo što smo uspostavili saradnju sa kompanijom LOT. Poljska je veoma značajno tržište i uspostavljanje ove linije će dati snažan impuls za pozicioniranje Crne Gore kao atraktivne turističke destinacije u toj zemlji. Mi smo sigurni da će se saradnja Aerodroma Crne Gore i LOT-a produbiti. Ovo je ne samo šansa da veliki broj poljskih turista dodje tokom ljeta u našu zemlju, već i da građani Crne Gore imaju šansu da putuju na veliki broj destinacija”, rekao je ranije izvršni direktor Aerodroma Crne Gore Danilo Orlandić.\nKarte aviokompanije LOT za liniju sa Podgoricom, dostupne su putem LOT-ovog kontakt centra, na www.lot.com i kod agenata prodaje.\nTagovi: Aerodromi Crne Gore LOT AMBASADA POLJSKE


INVESTITORI ĆE DOĆI U SRBIJU TEK KADA JE PREPOZNAJU KAO UREĐENO DRUŠTVO U KOJEM SE DNEVNA POLITIKA NE MEŠA U BIZNIS\nŠef delegacije Evropske unije u našoj zemlji Majkl Devenport poručuje da je početak pregovora o pridruživanju veliki momenat i prilika za Srbiju da predstavi svoje planove za odgovore na izazove koji su pred njom.\nNajavljeni dolazak Mercedesa i Lidla je dobra vest, ali teško da bi to moglo da pokrene našu privredu, kaže za Radio Novi Sad savetnik ministra privrede Aleksandar Stevanović.\n"Posao sa Mercedesom, reč je samo o jednoj fazi. Oni nama šalju polugotova vozila, mi ovde uradimo sitne završne stvari. To je nešto što nas neće pokrenuti. Izgradnja 15 trgovinskih objekata je divno za građane Srbije, ali nama je potrebno mnogo više od toga", ističe Stevanović.\nZa dolazak u neku zemlju investitori traže predvidivo i sigurno poslovno okruženje, kaže počasni predsednik bačkopalanačkog Tarketa Nikola Pavičić\n"Mi sami kažemo da smo društvo pred bankrotom. Imamo finansijski sistem sa najvećim kamatama, imamo najveću inflaciju u Evropi, imamo nerealan devizni kurs, imamo veoma problematično radno zakonodavstvo", kazao je Pavičić.\nDa bi suštinske reforme bile moguće, Savet stranih investitora podržava nastavak evropskih integracija, a potpredsednik tog tela Srđan Lazović ukazuje na čemu treba raditi.\n"Neophodno je dati više u smislu održanja makroekonomske stabilnosti, nastavka sprovođenja sistemskih reformi koje su započete, reforme penzionog, zdravstvenog i obrazovnog sistema, na primer. Zatim, završetak procesa privatizacije, jačanje kapaciteta državne administracije, smanjenje birokratije i pojednostavljivanje uslova poslovanja", rekao je za Radio Novi Sad Lazović.\nAko razmišljamo o suštinskim reformama za održanje naše ekonomije i stvaranje ambijenta za privlačenje stranih investicija, potrebno je da te reforme jasno definišemo, kaže konsultant za strana ulaganja Mahmut Bušatlija i ističe da to do sada nije bio slučaj.\n"Stiče se utisak jedne potpune dezorganizacije, nema tu koordinacije. Recimo, ono što Ministarstvo privrede zagovara druga ministarstva čak ni ne znaju o čemu je reč ili su potpuno protiv toga. To nije put kojim treba ići. U zemlji se mora profesionalizovati planiranje jer političari ne gledaju duže od svog mandata", ocenio je Bušatlija.\nPlaćanje investitorima da dolaze u zemlju, to pokazuje obim investicija, nije se pokazalo kao dobra strategija, kaže za savetnik ministra privrede Stevanović i podseća na aktivnosti ministarstva koje bi trebalo da privuku investitore.\n"Želimo da uvedemo red, da uradimo regulatornu reformu, da imamo razumno oporezivanje, razuman Zakon o radu, da se lišimo nekih firmi koje šire nelikvidnost u privredi, da imamo normalan Zakon o stečaju, da uredimo javna preduzeća i još mnogo toga što je na reformskoj agendi", kaže Stevanović.\nTek kada sve bude urađeno, a Stevanović procenjuje da će za to biti potrebno oko dve godine, tek tada će investitori doći jer će Srbiju prepoznati kao uređeno društvo u kojem se dnevna politika ne meša preterano u posao.


Građevinske skele, Sremska Rača :: Daibau.rs\nGRAĐEVINSKE SKELE, SREMSKA RAČA\nTražim dobrog ponuđača građevinskih skela: Skupili smo i proverili ponuđače građevinskih skela, koji rade u mestu Sremska Rača i okolini. Pošaljite potražnju i zainteresovani ponuđači građevinskih skela će vas kontaktirati za pregled, predračun i ponude.\tUgodan ponuđač građevinskih skela Sremska Rača, koji može da uradi:\ttipske fasadne skele, montaža i demontaža građevinske skele, skela za zidare, skela za farbanje fasade, skela na vozilu, i ostale povezane poslove će se sigurno naći i za vas.\tviše\nNova pazova, GRAĐEVINSKE SKELE\n✓ GRAĐEVINSKE SKELE\t, Nova pazova\nMi smo iskusni izvođači duktilnih pilota, gradimo i renoviramo više od 12 godina. Naša sposobna ekipa može da uradi manje i srednje objekte. Naša osnovna delatnost su već od osnivanja preduzeća građev...\n7,172 KM OD MESTA


Lekari bez pitanja sterilisali devojčicu koja se nedavno porodila u Meksiku : Nadlanu.com\nLekari bez pitanja sterilisali devojčicu koja se nedavno porodila u Meksiku\nObjavljeno 9. feb 2013. / 18:18:16\nDevojčica pod imenom Dafne u međuvremenu je napustila bolnicu sa zdravom ženskom bebom i vratila se u porodični stan. Ali, saznavši da polcija i gradonačelnik žele da ih posete, cela porodica je pobegla iz stana i nestala u nepoznatom pravcu.\nPROČITAJ I: Postala majka sa devet godina, otac u bekstvu!\nPolicija tranutno ispituje DNK svih Dafninih muških srodnika, a pre svega očuha koji je već bio u zatvoru zbog seksualnog zlostavljanja svoje biološke ćerke, kako bi se ustanovilo da li je neko od njih otac njenog deteta.\nPolicija takođe traži njenog "dečka", starog između 15 i 17 godina, a koji je u međuvremenu takođe pobegao i niko ne zna se gde se nalazi.\nOcu deteta u svakom slučaju sledi krivično gonjenje, jer po meksičkim zakonima seks sa maloletnicom mlađom od 15 godina predstavlja krivično delo, bez obzira da li je postojao pristanak.\nSusedi tvrde da im nije ni malo žao što se porodica odselila, jer su, pažnju pivlačili neurednim životom i stalnim svađama.\nOčuh, koji je osuđivan za obljubu svoje biloške ćerke, spavao sa Dafne u krevetu\nDafne ima 10 braće i sestara, majka joj je nepismena i, prema tvrđenju komšija, bavi se prostitucijom, dok je očuh već osuđivan za obljubu svoje biološke ćerke, a sa Dafne je spavao u istom krevetu i često se sa njom svađao i tukao je, ponekad čak i na ulici.\nZa samu devojčicu komšije kažu da je “mnogo dobra i lepa”, i da su verovali da ima oko 15 godina, jer je dosta visoka i izgleda mnogo starije nego što jeste.\nSvojevrstan kuriozirtet predstavlja to da je i sama krštenicu dobila tek pre nešto više od godinu dana, kada je pokušala da se upiše u školu.\nU međuvremenu se ipak nije školovala, već je dok ostali članovi porodice zarađuju za život ostajala kod kuće, vodila domaćinstvo i kuvala za celu porodicu, a izlazila je samo radi neophodnih nabavki.


Mali: Bitno mi je da budem deo Vučićevog tima! A evo šta kaže i o svom nasledniku na mestu gradonačelnika\nBez velikih problema počinje izgradnja metroa, Foto: Fonet\nko će na gradski tron?\nGradonačelnik je sumirao postignute rezultate i naveo smanjenje nezaposlenosti kao jedan od uspeha\nObjavljeno: 24.04.2018. 11:46h\nGradonačelnik Beograda Siniša Mali rekao je da je najveći uspeh gradske vlasti na čijem čelu se nalazi četiri godine odgovoran odnos prema finansijama.\nOn je dodao i da najviše žali što nije bilo vremena i uslova da se krene sa izgradnjom metroa.\nMali je za "Novosti" rekao da je pored smanjenja javnog duga za pedeset odsto, veliki uspeh i početak realizacije "najvećeg projekta u ovom delu Evrope", Beograda na vodi.\nIpak, ističe, najviše žali što se u protekle četiri godine nisu stekli fizički i finansijski uslovi za započinjanje radova na izgradnji metroa.\n"Jednostavno nismo stigli sve da uradimo. Ali danas je naša najveća prednost što više nemamo velikih problema iz prošlosti i sada čistih računa možemo da krenemo u izgradnju metroa", naveo je Mali.\nNa pitanje ko bi ga mogao naslediti na mestu gradonačelnika, te da se najviše pominju imena Irena Vujović i Goran Vesić, Mali ističe da su mu oboje saradnici s kojima blisko sarađuje.\n"Irena je bila moja pomoćnica pre nego što je počela da ostvaruje izvanredne rezultate kao predsednica Opštine Savski venac, a Goran gradski menadžer koji je izuzetno operativan. Što se mene tiče, važno mi je da budem deo tima Aleksandra Vučića, zato što je to tim koji pobeđuje za narod, tim koji ostvaruje konkretne rezultate", naglasio je Mali.\nGradonačelnik je sumirao postignute rezultate i naveo smanjenje nezaposlenosti, otvranje fabrika, obnovu puteva...\n"Nezaposlenost je na rekordno niskom nivou. Zaposlili smo više od 20.000 Beograđana. Subvencionisanjem privatnih vrtića skratili smo liste čekanja i zaposlenim majkama i očevima omogućili da budu produktivniji na poslu", naveo je Mali.\nOn je dodao da je otvaranjem novih domova zdravlja, vrtića, škola, parkova i igrališta uticano na izjednačavanje životnog standarda na čitavoj teritoriji Beograda.\nKako kaže, misija mu je da služi narodu.\n"Ne postoji lepši osećaj od onog kada znate da ste svojim radom i trudom nekome olakšali život, učinili ga boljim. Ta moja misija se nikada neće završiti. Da li ću ja posao nastaviti u Starom dvoru ili na nekom drugom mestu, nije od presudnog značaja. Uvek ću biti na raspolaganju", rekao je Mali.\nMali dodaje i da je ponosan na sve što je urađeno u protekle četiri godine - svaki metar asfalta, kanalizacije i vodovoda.\n"Ponosan sam na svaki kran, novu fasadu i zgradu. 'Beograd na vodi' je najveće gradilište u ovom delu Evrope. Ponosan sam na svaku novu fabriku koju smo otvorili i na svakog radnika koji je dobio novi posao", zaključio je Mali.\nBonus video: Luka Lazukić stigao u Prvo osnovno tužilaštvo\nSiniša MaliIrena VujovićGoran VesićAleksandar VučićBeogradGradonačelnik\nReči Ane Frank protiv kojih svako zlo gubi bitku: I dalje verujem da su ljudi dobri!\nCEO SVET SE DIVI POTEZU BEOGRAĐANA: Svi su mislili da je obična kanta, ali je Kobi u stvari dobio veliki OMAŽ!


Transport robe Srbija - Blog - Страница 7 од 49 - Saznajte novosti i aktuelnosti iz sveta transpota i logistike\nMilijarde dolara godišnje se troše da bi se održale i poboljšale saobraćajnice kako bi putnicima pružile najbolje usluge prevoza i najefikasniji transport robe. Globalizacija, ekonosmka razmena dobara između svih svetskih dražava, uvoz i izvoz, ali i sve veća mobilnost ljudi uzrokovala je veliki rast obima transporta ljudi i dobara u poslednjih nekoliko dekada. Tako je […]\nJednom kada transport robe prepustite proverenim kompanijama koje se bave transportom možete odahnuti, ipak tu ne prestaju vaše obaveze oko organizacije transporta robe, a mi vam donosimo nekoliko praktičnih saveta kako da olakšate i ovaj deo posla. Potpišite višegodišnji ugovor – Cenu transporta i količinu robe koja se prevozi dobro je osigurajti ugovorom ukoliko je […]\nIako je sve stvari moguće spakovati i preneti u specijalizovanim vozilima za transport robe, postoji jedan veći spisak robe koja ne može da se prevozi u običnim kamionima ili kontejnerima za transport robe, ili mogu, ali uz posebvne dozvole dražve iz koje kreću do druge destinaije za koje moraju pposedovati overenu i važeću dozvolu. Ova […]\nJedan od najstarijih vidova transporta je svakako železnički transport, koji usled ekspanzije novih i bržih vidova transporta postaje pomalo zaboravljen, premda i dalje neprevaziđen kada je reč o sigurnosti, ali i ceni. Ipak to nisu i jedine prednosti koji železnički transport robe nudi, naročito ako imamo u vidu transport zahtevnih tereta, krupnih životinja i opasnih […]\nCarinjenje robe i problemi sa njim jedan su od najčešćiih razloga zašto firme koje se bave uvozom i izvozom poveravaju transport robe firmama koje imaju veliko međunarodno iskustvo u organizovanju transporta širom sveta. Pribavljanje glomazne dokumentacije, podrazumeva traženje dozvola na različitim adresama, poznavanje komplikovane regulative svake države posebno, jer pored opštih normi koje važe u međunarodnom […]


Prvi moderni ljudi koji su nastanili Evropu imali su i neandertalce -\nPrvi moderni ljudi koji su nastanili Evropu imali su i neandertalce\nApril 11, 2021 April 10, 2021 Dragan C.\t300.000 godina, arheolozi, Evropa, Frensis Krik, moderni ljudi, Neandertalci, potomci\nPrvi moderni ljudi koji su nastanili Evropu imali su i neandertalce u porodici\nArheolozi su uspeli da identifikuju jednu od prvih žena koja je stigla u Evropu čiji potomci su izumrli. Ali prema poslednjim saznanjima, izgleda da troje ranih ljudi koji su nastanjivali teritoriju današnje Bugarske još uvek imaju potomke.\nSavremeno čovečanstvo je počelo da evoluira u Africi pre najmanje 300.000 godina, a sa kontinenta je počelo da prelazi u Evroaziju pre najmanje 200.000. Ti najraniji migranti homosapijensa iz Afrike su izumrli i svi ljudi van ovog kontinenta potiču od druge grane migranata koji su se kretali pre 50.000 godina – ili bar od nekih od njih.\nDve nove genetske studije su uspele da identifikuju još tri rana čoveka čiji ostaci su pronađeni na teritoriji današnje Bugarske, a čiji potomci izgleda da i dalje žive, kao i jednu ženu na nalazištu Zlatni konj u Češkoj, koja je među prvima napustila Afriku još pri Velikoj seobi – ali je njena linija očigledno izumrla.\nSvi oni su u svom porodičnom stablu imali i neandertalce što otkriva našu ljubavnu tajnu: i to ne samo delimično, već dosta pouzdano.\nU jednoj od poslednjih studija opisano je troje ljudi koji su živeli na prostoru današnje Bugarske pre oko 45.930 do 42.580 godina. Oni su, prema saznanjima arheologa Mateja Hajdinjaka i njegovih kolega iz Centra za ekologiju i evoluciju, među najranijim modernim ljudima čiji su ostaci do sada pronađeni u Evropi.\nOvi prvi savremeni stanovnici Evrope živeli su u blizini pećine Bačo Kiro u Bugarskoj. Koristili su zube pećinskih medveda za izradu ukrasa, poput perlica i privezaka. Alate od kamena i kostiju bojili su okerom, a prehranjivali se lovom.\nIako se u okolini pećine može pronaći pokoji ostatak njihovog prisustva, ovi praistorijski ljudi nisu ostavili mnogo traga. Do današnjeg dana preživeli su samo jedan zub i delić kosti. Ipak, i ti tragovi su sadržali dovoljno genetskog materijala koji naučnici mogu da iskoriste i otkriju iznenađujuće informacije o njihovom poreklu, ali i njihovim naslednicima.\nOve nedelje objavljena su dva istraživanja zasnovana na genetskom sekvenciranju koja nam daju skicu porodičnog stabla najstarijih poznatih Evropljana – tri stanovnika pećine Bačo Kiro, i jedna lobanja slične starosti žene iz Češke.\nLjudi iz bugarske pećine jedini imaju žive potomke, i to na neočekivanim mestima – u istočnoj Aziji i na američkom kontinentu. Pokazalo se i da primerci iz Češke i Bugarske imaju veliku količinu neandertalske DNK.\nAnalize na ostacima stanovnika pećine Bačo Kiro pokazuju da su se ljudi, po dolasku u Evropu, mnogo duže mešali sa neandertalcima nego što se do sad mislilo. Ipak, uprkos tome što njihova starost ukazuje na to da su ovi pojedinci bili među prvim ljudima koji su se naselili u Evropi, oni na genetskom nivou nemaju mnogo zajedničkog sa današnjim Evropljanima.\nČudni putevi potomaka\nMateja Hajdinjak iz instituta „Frensis Krik“ u Londonu, koautor istraživanja objavljenog ove nedelje u časopisu Priroda, navodi da je: „Zanimljivo da ovi najraniji Evropljani iz pećine Bačo Kiro nisu značajno doprineli genetskoj slici kasnijih stanovnika zapadne Evroazije. Izgleda da je ova grupa ljudi većinski zamenjena kasnijim migracijama u ovoj oblasti. Ipak, oni su u bliskom srodstvu sa precima kasnijih žitelja Amerike i istočne Evroazije, pa čak i sa nekim sadašnjim narodima“.\nOvo istraživanje pokazalo je i blisku genetsku vezu ovih ljudi sa neandertalcima. Žitelji ove pećine imaju čak do 3,8 odsto neandertalskih gena, što ukazuje na znatno skorije mešanje modernih ljudi i neandertalaca nego što se ranije mislilo. Štaviše, genomi pokazuju da su ovi Evropljani od svojih predaka neandertalaca bili udaljeni najviše šest generacija.\nSlepe ulice evolucije\nZa razliku od žitelja pećine Bačo Kiro, DNK analizom još nije tačno utvrđeno šta se dogodilo sa grupom ljudi kojoj pripadaju ostaci pronađeni u Češkoj.\n„Deluje kao da su pripadali nekoj sopstvenoj malobrojnoj grani populacije koja vodi poreklo još od ljudi koji su napustili Afriku pre oko 50.000 godina. Nismo pronašli nijednog direktnog potomka ove grupe među današnjim stanovnicima. Pitanje koje se postavlja je zašto nisu ostavili nikakvog genetskog traga?“, kaže Kej Prifer, istraživačica iz oblasti arheogenetike na institutu „Maks Plank“ i koautorka druge studije objavljene ove nedelje.\nSa genetske tačke gledišta, mnogi ljudski ostaci iz ovog perioda ukazuju na slepe ulice u evoluciji. Žena čija je lobanja pronađena na nalazištu Zlatni konj ne daje nikakav genetski doprinos kasnijim grupama ljudi. Isto važi i za čoveka starog 45.000 godina pronađenog kod sela u Sibiru, kao i za ostatke „Oase 1″ pronađene u Rumuniji, stare oko 40.000 godina.\n„Ne pripadaju svi fosilizovani ljudski ostaci precima neke savremene populacije, pa čak ni neke populacije koja je ostavila genetske potomke“, rekao je Rik Pots, direktor programa „Ljudsko poreklo“ u Muzeju Smitsonijan.\n„Ispostavlja se da su ove ‘slepe ulice’ češće pravilo, nego izuzetak.“\nIzvor: vesti-online, Foto: pixabay\nDa li se Evropa boji ishoda izbora u Crnoj Gori?\nSeptember 2, 2020 Milos K.\nEvropski đaci ove jeseni uglavnom u školama, u Aziji učionice i dalje prazne\nSeptember 13, 2020 Milos K.\nSZO: Zamor od koronavirusa raste širom Evrope\nOctober 11, 2020 October 10, 2020 Milos K.


Ministarka Vujović sa predstavnicima “Ziđina” o merama za zaštitu životne sredine – Dnevni Magazin\nMinistarka Vujović sa…\nMinistarka Vujović sa predstavnicima “Ziđina” o merama za zaštitu životne sredine\nU cilju smanjenja zagađenja koje nastaje zbog rada topionice, “Ziđin” će, na zahtev resornog ministarstva, izraditi akcioni plan, kojim će definisati konkretne korake za naredni period.\n“Akcioni plan će precizno definisati sve potrebne mere kako bi se na najbolji način zaštitila životna sredina od zagađenja. Na osnovu ovog dokumenta moći ćemo zajedno da pratimo koje aktivnosti su preduzete i kakav je efekat. Verujem da je ovo dobar mehanizam i da rezultat neće izostati. Važno je da svaka kompanija koja posluje u Srbiji ispuni sve ekološke standarde, a službe Ministarstva su im svakodnevno na raspolaganju kako bismo im pomogli da ostvare ovaj zajednički cilj”, rekla je Irena Vujović.\nKineski partneri su ministarki Vujović predočili da će akcioni plan biti usmeren na kratkoročne ciljeve, dok će problem na duži rok rešiti planirana modernizacija topionice koja podrazumeva i izgradnju postrojenja za sakupljanje i prečišćavanje dimnih gasova i sistema za odsumporavanje.\nDržavni sekretar u Ministarstvu zaštite životne sredine Aleksandar Dujanović ukazao je predstavnicima “Ziđina” i na problem koji domaćinstva u blizini površinskog kopa “Veliki Krivelj” imaju sa prekomernom bukom nastalom zbog izvođenja radova.\nKako su rekli, određene aktivnosti su već preduzete, a u narednom periodu će biti razmotrene i druge mere kako bi smanjili buku.\nNa sastanku je dogovoreno da se sastanci predstavnika kompanije “Ziđin” i Ministarstva zaštite životne sredine održavaju najmanje na mesečnom nivou, kako bi se pratile i ubrzale planirane aktivnosti u oblasti ekologije.\nMeđustranački dijalog bez stranaca, prisustvuje Vučić\nVlada usvojila Predlog zakona o metrou i gradskoj železnici


Boks akademija "Zaječar" zabeležila prvu zvaničnu pobedu - Glas Zaječara\nHome Sport Boks akademija „Zaječar“ zabeležila prvu zvaničnu pobedu\nBokserska akademija Zaječar imala je svoj debitantski nastup minulog vikenda u 1. kolu Lige Jugostočne Srbije u Nišu. Iako je zabeležena jedna pobeda uz dva remija, ne može se reći da nisu ispunjena očekivanja ovog novoformiranog bokserskog kluba.\nKako je za “Glas sporta” istakao direktor i prvi trener “Zaječara” Boban Stojanović, cilj je ispunjen.\n“Pripremili smo se dobro, naši borci su ostavili sjajan utisak. Mišljenje nas u klubu je da smo prilično oštećeni u meču Ace Milivojevića, koji je svakako zaslužio pobedu, ali tek je prva borba i početak takmičenja, tako da se nećemo previše obazirati na rezultat. Mladi Stevanović je pokazao da ovaj sport u Zaječaru ima budućnost, dok je prema očekivanju Milenković dokazao da se šampionski instinkt gradi i rutinski zabeležio pobedu na premijeri”, naglasio je Stojanović.\nPosle nepunih godinu dana treninga u svom prvom meču omladinac Dušan Stevanović je pokazao da je put pravog borca otvoren pred njim, u borbi gde su nijanse odlučivale, sudije su pobedu dodelile protivniku iz Prokuplja. Sa pređašnjim iskustvom iz kik boksa, u kome je zabeležio neke izuzetne rezultate, Aleksandar Milivojević je u konkurenciji seniora takođe prvi put radio boks meč, koji je na kraju proglašen za najborbeniji i najaktivniji u 1. kolu Lige. Protiv izuzetno teškog i iskusnog protivnika, Miloša Jankovića iz niškog “Viteza” u poluteškoj kategoriji do 91 kilograma, Aleksandar je pokazao da sa njim ni u “plemenitoj veštini” neće biti problema, meč je odlukom sudija izgubio, iako je za njegov ugao on bio pobednik.\nPripadnik Sektora za vanredne situacije i član Vatrogasno-spasilačke brigade iz Zaječara, prvi put u ringu bez upotrebe nogu, praćen iskustvom iz kik boksa, u boksu se oprobao i Nikola Milenković, koji je ubedljivo savladao Vojkana Miltenovića iz Bokserskog kluba “Vitez”. On je na taj način doneo prvu pobedu Bokserskoj akademiji “Zaječar” na zvaničnom takmičenju.\nPredsednik Boks akademije “Zaječar” Saša Mihajlović, nije krio zadovoljstvo viđenim na premijeri u Nišu.\n“Pokazali smo da se uz predan rad može mnogo i ubeđen sam da će rezultati doći. Ulažemo u budućnost, imamo izuzetan potencijal i u omladinskoj konkurenciji, gde mladi bokseri iz Zaječara rade sa školovanim trenerima, koje predvodi nekadašnji evropski kik-boks šampion Boban Stojanović. U radu mu pomažu još uvek aktuelni borac Nikola Milenković i Bojan Andrejić, inače profesori fizičkog vaspitanja. Uskoro nas očekuje i zaječarska premijera kluba i nema sumnje da će sve proteći u najboljem redu”, istakao je Mihajlović za “Glas sporta”.\nDrugo kolo Lige Jugoistočne Srbije u boksu na programu je 13. februara, a kako je “Glas sporta” već najavio, domaćin takmičenja biće Boks akademija “Zaječar”. Takmičenje će biti održano u prostorijama sale za borilačke sportove u naselju “Dva brata” u Zaječaru.\nPrethodni tekstJoš 1.739 novoobolelih, 18 preminulih\nNaredni tekstU Majdanpeku jedan, Kladovu tri, a Negotinu sedam novih slučajeva zaraze korona virusom


Ambasador Abot posetio Poresku upravu Kosova - Kosovo Online\nAmbasador Abot posetio Poresku upravu Kosova\n11. Novembar 2021. • 10:53\nAmbasador Velike Britanije na Kosovu Nikolas Abot posetio je Poresku upravu Kosova, gde je razgovarao sa generalnim direktorom Iljirom Murtezajem, prenosi Ekonomija onlajn.\nPoseta ambasadora Abota bila je fokusirana na podršku britanske države Poreskoj upravi Kosova, koja joj nikada nije nedostajala.\nOn je naglasio da je profesionalni rad koji PUK obavlja u razvoju Odeljenja za finansijsku inteligenciju, zatim u upravljanju dugom i reformama u uslugama poreskih obveznika, veoma važan za poreski sistem usklađen sa razvijenim zemljama.\nAbot je pohvalio dosadašnji rad PUK, ali i u kritičnom periodu pandemije, tokom kojeg su poreskim obveznicima i građanima pružane digitalne usluge, u cilju očuvanja javnog zdravlja.\nPoreska uprava Kosova nastavlja da ima podršku od ambasade Velike Britanije, kako u unapređenju ekspertize tako i u obezbeđivanju softverske opreme, što je u velikoj meri pomoglo poreskim istragama da intenziviraju svoje aktivnosti i povećaju rezultate u identifikaciji poreskih prevara.\nPoreska administracija Kosova Nikolas Abot Ambasada Velike Britanije na Kosovu podrška ambasador\nPoreska uprava inkasirala 122 miliona evra više nego lani\nPoreska uprava Kosova (PAK) saopštila je da je za period od januara do oktobara ove godine naplaćeno 512,5 miliona evra poreza, što je 31,3 odsto više u odnosu na isti period prošle godine, prenosi Kljan Kosova.\nMurtezaj: Poreska uprava spremna za sprovođenje mera za podršku zapošljavanju\nAbot: Kosovu će koristiti da prihvati svoje manjinske zajednice


Još jedan tim se protivi ideji Premijer lige za nastavak sezone\nIzvor: Sportske.net, 09.Maj.2020, 13:45\nFudbalski klub Votford postao je treći klub u Premijer ligi koji se javno protivi planu da se za završetak sezone koriste neutralni tereni.\nPredsednik Votforda Skot Daksberi rekao je danas da "nema altruizma u Premijer ligi" i da "postoji 20 različitih interesa koji se ponekad usklađuju, ali da se češće radi isključivo na zaštiti svakog pojedinačnog kluba".\nOn je dodao da bi igranje na neutralnim terenima ugrozilo fer-plej i dodao da je najmanje šest klubova >> Pročitaj celu vest na sajtu Sportske.net << zabrinuto zbog tog plana.\n"Apsolutno prihvatam da ne možemo da imamo gledaoce na stadionu. To se podrazumeva u ovoj situaciji. Međutim, sada nam kažu da ne možemo da odigramo preostale utakmice na na našem stadionu... Od igrača se sada očekuje da igraju kao da se ništa nije dogodilo", rekao je Daksberi.\n"Imamo lekarsko osoblje koje radi u uslovima koje nijedan doktor ili fizioterapeut nije ranije iskusio, uz mere koje su malim delom zasnovane na pretpostavkama, a ne naučnim činjenicama. Sa svim tim kompromisima i zdravstvenim rizicima od nas se traži da završimo takmičenje koje ne liči na ono koje smo počeli, a koje bi moglo da okonča vreme malim klubovima kao što je Votford u Premijer ligi", dodao je on.\nVotford se tako pridružio Brajtonu i Aston Vili, izrazivši svoje protivljenje trenutnim planovima za nastavak sezone.\nSa preostalih devet kola do kraja, Votford je na 17. mestu na tabeli i bori se za opstanak u Premijer ligi.\nKlubovi Premijer lige trebalo bi da se sastanu u ponedeljak kako bi razgovarali o planovima za pokretanje lige prekinute zbog pandemije koronavirusa.\nMeđutim, klubovi ne planiraju da na tom sastanku glasaju o tome da li će se koristiti neutralni tereni. Kako navodi "BBC", o tom predlogu će se glasati kasnije tokom meseca, a da bi bio usvojen potrebno je da za njega glasa 14 od 20 klubova.\nEnglezi će morati da se bace na cenzuru: Psovke neće biti dozvoljene u Premijer ligi\nNeće više smeti da se koristi sočniji jezik na Ostrvu..Sve se više govori o nastavku fudbalske sezone na Ostrvu, ali se iz dana u dan pojavljuju novi problemi. Previše potvrđenih slučajeva virusa korona, odbijanje određenih timova da nastave takmičenje na neutralnim terenima… A sada su se...


Peking nazvao američku demokratiju oružjem za masovno uništenje - Politički.rs\nBeta-AFP, Foto: Pixabay/ Adam Derewecki\nKina nije pozvana na dvodnevni virtuelni samit o demokratiji kao ni druge zemlje poput Rusije i Mađarske, i optužila je američkog predsednika da podstiče ideološke podele nasleđene iz Drugog svetskog rata.\nPortparol kineske diplomatije rekao je takođe da je samit organizovan da se „učvrste linije ideoloških predrasuda, da se instrumentalizuje i naoruža demokratija i podstiče na podele i konfrontaciju“.\nU beloj knjizi objavljenoj prošle nedelje, čiji cilj je bio da utvrde svoj legitimitet, komunističke vlasti koje su postale sve autoritarnije pod predsedništvom Si Đinpinga hvalile su svoj model, model „integralne narodne demokratije“, navodi agencija Frans pres.\nTenzije između dve najveće sile sveta pojačane su poslednjih godina oko tehnološkog i trgovinskog takmičenja, ljudskih prava i pitanja Sinđanga gde živi manjina Ujgura, i Tajvana koji Kina smatra svojim integralinim delom.\nAmeričko ministarstvo finansija juče je uvelo sankcije za dva visoka kineska zvaničnika zbog kršenja ljudskih prava u Sinđangu, i stavilo kinesku firmu za veštačku inteligenciju „SenseTime“ na crnu listu zbog njene tehnologije prepoznavanja lica uperene protiv manjine Ujgura.\nTagged: DEMOKRATIJA, KINA, SAD


Fond solidarnosti: Po 30.000 najugroženijima u kulturi\nKultura Autor:Matija Jovandić16. jul. 202015:49 > 15:59\nUmetnicima i kulturnim radnicima najugroženijim zbog pandemijske krize biće dodeljena jednokratna novčana pomoć od 30.000 dinara bruto iz Fonda solidarnosti, koji je pokrenulo više udruženja i organizacija. Zainteresovani su pozvani da se jave od danas do 6. avgusta u ponoć.\nKoosnivači nedavno predstavljenog Fonda solidarnosti kulturnih radnika i radnica Srbije su Udruženje likovnih umetnika Srbije (ULUS), Asocijacija Nezavisna kulturna scena Srbije (NKSS), Savez udruženja likovnih umetnika Vojvodine (SULUV) Stanica Servis za savremeni ples i Međunarodno udruženje likovnih kritičara AICA – Sekcija Srbija, a aktivisti ovih organizacija definisali su i pravilnik po kom će novac biti podeljen.\nZa ovu pomoć za sada neće moći da konkurišu samostalni umetnici, kojima je već odobrena novčana pomoć od 90.000 dinara iz budžeta Vlade Srbije. Samostalni umetnici neće moći da konkurišu ni ako su registrovani kao privrednici, kao ni oni ako su im po osnovu honorarnih ugovora odobrene mere pomoći lokalne samouprave, kao ni umetnici i kulturni radnici u stalnom radnom odnosu.\nCilj Fonda je, kako objašnjava Aleksandar Popović iz NKSS, da jednokratna pomoć bude obezbeđena pre svega za one umetnike koji nisu obuhvatani dosadašnjim odlukama Vlade Srbije ili lokalnih samouprava, pa nisu do sada dobijali pomoć sa bilo koje strane.\nPravo da se prijave na poziv imaju svi umetnici i kulturni radnici, bez obzira na to da li su članovi udruženja koosnivača Fonda ili drugih udruženja, ali je potrebno da, ako nisu, budu članovi i članice udruženja profesionalnih umetnika i drugih profesionalnih kulturnih radnika „za čiji kredibilitet garantuje neki od koosnivača Fonda solidarnosti“.\nZa pomoć mogu da se prijave i umetnici i kulturni radnici koji nisu učlanjeni ni u jedno udruženje, ali im je u tom slučaju potrebna potvrda da se bave umetnošću i kulturom, odnosno potvrda o saradnji koju „mogu izdati udruženja koosnivači Fonda solidarnosti, ustanove kulture, kao i udruženja za čiji kredibilitet garantuju koosnivači Fonda solidarnosti“.\nDa se prijave su pozvani drugi radnici u kulturi (poput modela, statista, tehničara, pomoćnog osoblja i drugih oblasti), s tim što je i njima potrebna potvrda o saradnji kao i umetnicima koji nisu članovi udruženja.\nZa Fond solidarnosti do sada je prikupljeno 38.000 evra, navode osnivači, zahvaljujući donacijama Fonda za otvoreno društvo, Švajcarske agencije za razvoj i saradnju (SDC) i FundAction platforme, kao i Fondacije Hajnrih Bel koja je podržala rad na pripremi Fonda solidarnosti, navode osnivači.\nRaspoloživi novac će, kako je rečeno portalu Nova.rs u NKSS, biti podeljen prema pravilniku kojim je utvrđen i način bodovanja sa četiri kategorije.\nPrijavni formular se može naći na sajtu ove asocijacije, kao i pravilnik o bodovanju.\nAsocijacija NKSSFond solidarnosti kulturnih radnika i radnica SrbijeUmetnička udruženja


Raspisan javni poziv za dodelu podsticaja za privlačenje direktnih ulaganja u automatizaciju postojećih kapaciteta u oblasti prehrambene industrije - TPA Serbia\nRaspisan javni poziv za dodelu podsticaja za privlačenje direktnih ulaganja u automatizaciju postojećih kapaciteta u oblasti prehrambene industrije\nMinistarstvo privrede i Razvojna agencija Srbije, dana 5. jula 2021. godine, objavili su Javni poziv za dodelu podsticaja za privlačenje direktnih ulaganja u automatizaciju postojećih kapaciteta u oblasti prehrambene industrije.\nJavni poziv sprovodi se u skladu sa Uredbom o određivanju kriterijuma za dodelu podsticaja radi privlačenja direktnih ulaganja u automatizaciju postojećih kapaciteta u oblasti prehrambene industrije („Službeni glasnik RS“, broj 46/21).\nPrijave za dodelu sredstava potrebno je dostaviti Razvojnoj agenciji Srbije na propisanom obrascu, koji se nalazi OVDE. Pomenuta sredstva mogu dobiti samo privredna društva čija minimalna vrednost ulaganja iznosi milion evra.\nJavni poziv sprovodi se u cilju unapređenja produktivnosti, rasta proizvodnje, povećanja korišćenja sirovina domaćeg porekla, kao i opšteg podsticaja privrede.\nViše na informacija možete naći na sajtu Ministarstva privrede Republike Srbije.\nKompanija TPA Srbija vam stoji na raspolaganju u oblasti pružanja podrške u vezi sa prijavom, izradom biznis plana i svim drugim koracima neophodnim za dobijanje sredstava.


SK ASI-MUR / СК АСИ-МУР / CS IAS-AIT / UC ASI-IWA : MMF: Ubrzati privatizaciju u Srbiji\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Čet 21 of Jan, 2021 [21:39 UTC]\nMMF: Ubrzati privatizaciju u Srbiji\nSreda 07. November 2007. [08:51:00 UTC] (2441 čitanja)\nMeđunarodni monetarni fond (MMF) smatra da bi strukuturne reforme i privatizacija u Srbiji trebalo da se ubrzaju, jer bi se na taj način postigao brži ekonomski razvoj i povećala zaposlenost, izjavio je danas šef Misije te organizacije za Srbiju Pol Hilbers.On je na konferenciji za novinare, povodom završetka godišnje nadzorne posete, istakao da će Srbija i ove godine zabeležiti privredni rast od oko sedam odsto.\n"Rast, međutim, nije bio uravnotežen, jer održava visoku domaću tražnju izazvanu velikim povećanjima zarada, rastom kredita i ekspanzivnom fiskalnom politikom", objasnio je on.\n"Rast, međutim, nije bio uravnotežen, jer održava visoku domaću tražnju izazvanu velikim povećanjima zarada, rastom kredita i ekspanzivnom fiskalnom politikom", objasnio je on. Čvrsta monetarna politika je, prema rečima Hilbersa, uspešno održavala nizak nivo inflacije, ali je veliki rast plata izvršio pritisak na konkurentnost privrede.\nHilbers je pozitivno ocenio smanjenje bazne i ukupne inflacije u odnosu na prethodne godine, ali je upozorio da je deficit tekućeg računa platnog bilansa povećan na 15 odsto domaćeg bruto proizvoda, kao i da je došlo do rasta privatnog duga. Uz postojeću makroekonomsku politiku, spoljni deficit će opstati, a spoljni dug će rasti, tako da bi mešavina neuravnoteženih domaćih politika u vidu labave fiskalne, a oštre monetarne i veoma sporih strukuturnih reformi, izložila spoljnu stabilnost daljem riziku i smanjila mogućnosti ekonomskog rasta, objasnio je Hilbers. Misija MMF tokom ove posete, kako je rekao Hilbers, nije sa predstavnicima Vlade Srbije detaljno razmatrala nacrt budžeta za narednu godinu, jer on još nije završen, ali je preporučila da bi bilo dobro da suficit u njemu bude bar jedan odsto. Cilj posete Misije MMF su bile samo konsultacije, jer Srbija i MMF nemaju trenutno nikakav zajednički aranžman, podsetio je Hilbers.\nOn je dodao da je ova organizacija spremna i na druge oblike saradnje, kada se Vlada Srbije odlučiti na takve poteze.


O nama - Advokatska Kancelarija Aleksić\nAleksić sa saradnicima je priznata srpska kancelarija koja pruža usluge u svim oblastima privrednog, građanskog, radnog i krivičnog prava. Mi smo tim iskusnih i posvećenih pravnika i poslovnih savetnika. Duga tradicija, ugled, proaktivan pristup, najviši etički standardi, kao i posvećenost našim klijentima, učinili su nas jednim od najbrže rastućih advokatskih kuća u Srbiji.\nOsnivač kancelarije, dr Nemanja Aleksić je jedan od najistaknutijih pravnih stručnjaka u Srbiji.\nNaše sedište je u Novom Sadu, glavnom gradu Vojvodine, najbogatijem i investiciono najaktivnijem regionu u Srbiji. Punu podršku u radu naše kancelarije pruža nam advokatska kancelarija Aleksić sa saradnicima, Beograd.\nNaš cilj je da razumemo klijente i njihov posao, da anticipiramo njihove potrebe, predočimo rizike i tražimo najbolja rešenja za sve izazove sa kojima se susreću u svakodnevnom poslovanju. Nastojimo da sa klijentima gradimo dugoročna partnerstva, zasnovana na obostranom poštovanju i poverenju.\nNaši klijenti su neke od vodećih međunarodnih finansijskih institucija, poslovnih banaka i osiguravajućih kompanija, javnih preduzeća, kompanija iz oblasti energetike i infrastrukture, informacionih tehnologija, transporta, nepokretnosti ali i drugih oblasti.


Vučić čestitao Dodiku Dan RS - Politika - Dnevni list Danas\nPočetna » Vesti » Politika » Vučić čestitao Dodiku Dan RS\nPredsednik Republike Srbije Aleksandar Vučić uputio je čestitku predsedniku Republike Srpske Miloradu Dodiku povodom Dana Republike Srpske.\n„U ime građana Republike Srbije i u svoje ime, Vama, Vladi i narodu Republike Srpske čestitam Dan Republike Srpske, čvrsto verujući u Vašu volju i istrajnost da joj obezbedite prosperitet i blagostanje, ujedno čuvajući mir i stabilnost u Republici Srpskoj i Bosni i Hercegovini“, navedeno je u čestitki.\nSrbija će uvek biti uz Republiku Srpsku, pružajući joj iskrenu i nesebičnu podršku i negujući naše ekonomske i neraskidive kulturne i duhovne veze, napominje se.\n„Želim Vam mnogo uspeha u radu, a Republici Srpskoj postojanost i dugovečnost“, navodi se u čestitki predsednika Vučića, saopštila je Služba za saradnju sa medijima predsednika Republike.\nAleksandar VučićMilorad DodikBeograd\nSvet • danas 21:44\nPolitika • 28.06.2022. 18:26\nKoga je sve Vučić odlikovao povodom Vidovdana: Ljiljana Smajlović, Piksi, Svetislav Pešić, Miloš Biković, Rejf Fajns, Bočeli…\nMinistar Vulin ponovo putem zvaničnih saopštenja MUP-a Albance sa Kosova naziva „šiptarima“\n„Politika puzajuće blokade briselskog dijaloga Šiptara podržane od strane zemalja Kvinte može izazvati sukob koji će zapaliti čitav Balkan. Podrška Šiptarima da ne moraju da prihvate i sprovedu ni ono što su sami ispregovarali u Briselu sa Srbima je podrška sukobima, saopštio je ministar unutrašnjih poslova Aleksandar Vulin.\nPolitika • danas 19:47\nPredsednik Srbije Aleksandar Vučić rekao je večeras da su...\nPetković: Odlukom o registarskim oznakama Kurti najotvorenije zapretio ratom protiv Srba na Kosovu\nDirektor Kancelarije za Kosovo i Metohiju Petar Petković ...


Posmatrajte svoju novorođenu bebu kod kuće\nU Bolnici za ginekologiju i akušerstvo KBC “Dr Dragiša Mišović-Dedinje” u Beogradu, pušten je u rad prvi sistem koji omogućava roditeljima da, putem interneta, posmatraju svoje novorođenče. Inovativna usluga My New Baby Cam nudi roditeljima, porodici i prijateljima ekskluzivnu mogucnost da uživo prate video svoje novorodjene bebe, direktno iz porodilišta, preko kompjutera i mobilnih telefona, kako u zemlji tako i u inostranstvu.\nPorodilište u okviru KBC-a Dr Dragiša Mišović Dedinje je jedno od najbolje opremljenih porodilišta u Srbiji i prvo porodilište u kojem je uvedena ova vrsta dodatne usluge.\nCilj implementacije projekta My New Baby Cam u porodilište KBC “Dr Dragiša Mišović-Dedinje” jeste da se, ovom novom i modernom porodilištu, priključi servis koji je u skladu sa savremenim dostignućima nauke i tehnike, mogućnost srećnim roditeljima i njihovim porodicama da podele najlepše trenutke kao i da se bolnici omoguće dodatna sredstva.\nZahvaljujući Prijateljima projekta, usluga video nadzora beba u porodilištu KBC-a “ Dr Dragiša Mišović Dedinje”, dostupna je svim porodiljama- besplatno, a zahvaljujući njihjovoj podršci dat je doprinos stvaranju još boljih uslova za sve bebe koje nam dolaze.\nPodelite Vaše najlepše momente...


Radnički iz Kragujevca pobednik memorijala "Vladan Stanković" - PRIBOJSKI PORTAL\nU znak sećanja na tragično preminulog mladog fudbalera FAP-a, Vladana Stankovića, u Priboju je održan dvodnevni 20. memoriajlni turnir u kategoriji pionira. Zbog pandemije korona virusa, učešća su uzele samo četiri ekipe: Radnički iz Kragujevca, Polimlje iz Prijepolja i dve ekipe iz grada domaćina FAP i FK „033“.\nTokom turnira odigrano je 6 utakmica, a ubedljivi su bili mladi fudbaleri kragujevačkog Radničkog, prošlogodišnji vicešampioni, koji su u finalu bili bolji od gostiju iz Prijepolja. Treće mesto pripalo je pionirima FAP-a, a četvrto fudbalerima kluba „033“.\nImajući u vidu u kakvim okolnostima se održavao turnir, ideja je bila da se tradicija ne prekida, a već naredne godine, ako sve budu po planu, memorijalni turnir „Vladan Stanković“, trebao bi u Priboju ponovo da okupi najbolje pionirske selekcije klubova sa prostora bivše Jugoslavije.


Unija poslodavaca Srbije zatražila javnu raspravu o Zakonu o izmenama i dopunama zakona o igrama na sreću | Unija Poslodavaca\nSektor igara na sreću UPS u svom radu potencira nekoliko stvari u novom Zakonu – tehničke standarde, zaštitu igrača i maloletnika, jedanke uslove za sve privrednike u ovoj oblasti i primenu EU direktiva poput IV Direktive o sprečavanju pranja novca, veću i stručnu kontrolu – koji bi omogućili normalno privređivanje igara na sreću i time i veći prihod za državu.\nProblemi na koje smo ranije ukazivali, a što je bilo ignorisano doveli su do toga da imamo samo dva privredna društva registrovana za online priređivanje igara na sreću, iako je u pitanju jedan od najrasprostranjenijih načina priređivanja ovih igara. Veoma važan, ako ne i najvažniji cilj jeste da promovišemo odgovorno priređivanje u ovoj industriji.\nJedan od većih problema jesu i prihodi koje Republika Srbija ima od ove delatnosti. U najmanju ruku neverovatno deluje činjenica da Republika Srbija ima daleko veće tržište od, recimo Hrvatske, a da ima trostruko manje prihode. Potpuno je jasna stvar da tu nešto ne valja sistemski.\nZbog ove činjenice trpi budžet, a posebno trpe ministarstva koja bi od ovog novca morala posebno da finansiraju pojedine opšte korisne i neprofitabilne grane. Naši predlozi o uvođenju tehničkih standarda kojima bi se lakše kontrolisalo poslovanje, a time i uvećali prihodi ne samo da se ne usvajaju nego se i najgrublje ignorišu. Sve navedeno polako dovodi i do smanjenja tržišta, što državu dodatno ostavlja bez prihoda. Ovo najbolje ilustruje primer da su 2012. godine bile registrovane 102 kompanije koje su priređivale igre na sreću, a sada je taj broj svega 65. Na sve to postoje i dodatni problemi koji onemogućavaju kontrolu učesnika na tržištu, problemi sa lokalnim samoupravama, te i problem nepostojanja međusobne komunikacije između državnih organa.\nDakle, kada je u pitanju organizovanje igara na sreću u Republici Srbiji imamo jedan sistem koji ima lošu regulativu, u kom ne postoje tehnički standardi, gde je odgovorno priređivanje ovih igara na niskom nivou, a sve to zajedno prouzrokuje problem po državu, budući da su prihodi za budžet umanjeni, ne postoji adekvatna zaštita igrača,a posebno omladine, dok nepostojanje tehničkih standarda otvara prostor za razne manipulacije, posebno za pranje novca.\nUnija poslodavaca Srbije zatražila javnu raspravu o Zakonu o izmenama i dopunama zakona o igrama na sreću2015-06-232015-10-06http://www.poslodavci.rs/wp-content/uploads/2015/07/logo.pngUnija Poslodavacahttp://www.poslodavci.rs/wp-content/uploads/2015/07/logo.png200px200px


Cijene goriva uskoro bi trebale početi padati - Stolac.co\nCijene goriva uskoro bi trebale početi padati\nDragan Trišić, predsjednik Grupacije za promet naftom i naftnim derivatima Gospodarske komore RS, u razgovoru za “Nezavisne novine” ističe da zasada očekuje stabilan period kada su cijene goriva u pitanju.\nIstiče da sve to ovisi od rafinerijskih ulaznih cijena, koje zasad nemaju tendenciju rasta, a to će se nastaviti narednih sedam do deset dana, što je odlično za gospodarstvo i potrošače.\nDodao je da na benzinskim pumpama u RS benzin u prosjeku košta 2,32-2,39 KM po litru, dizel 2,29-2,39 KM po litru i TNG (auto-plin) 1,45-1,59 KM po litru.\nPojašnjava da ovakav razvoj situacije u kojoj raste cijena nafte na burzi ide u prilog velikim kompanijama, koje kompenziraju izgubljenu dobit, a pored toga i države ubiru u svoj budžet.\n“Sad trenutno imamo situaciju da je u Austriji lockdown pa će i kompletna Europa u narednom periodu otići u lockdown, sve će to smanjiti tražnju, a to će morati dovesti do nižih cijena”, kaže Stevanović.\nPrema njegovim riječima, sve će ovisiti od zdravstvene situacije.\n“Ona se trenutno u Eoropi komplicira, a to je jedno od najpotentnijih tržišta u smislu platežno najsposobnijih tržišta u svijetu”, kaže Stevanović.


CRNA SAOBRAĆAJNA STATISTIKA PRED PRAZNIKE – SRBIJA NEWS\nDo prvog maja ove godine stradalo 138. ljudi.\nRadar Fama laser.\nNedelja iza nas obeležena je pojačanom kontrolom saobraćajne policije na teritoriji cele Srbije. Ovom prilikom kažnjen je veliki broj nesavesnih vozača, a najviše zbog neprilagođene brizine. Nezavisni policijski sindikat Srbije se pridružuje apelu Agencije za bezbednost saobraćaja da vozači tokom praznika budu posebno oprezni.\nRezultat akcije u organizaciji TISPOL-a (Mreža saobraćajnih policija Evrope), sprovedene u 31 zemlji Evrope je 16.000 napisanih kazni za prekoračenje brzine u Srbiji.\n[mks_pullquote align=”left” width=”800” size=”24” bg_color=”#1000ff” txt_color=”#ffffff”]Ovo uopšte nije zanemarljiva činjenica ako znamo da je neprilagođena brzina uzrok trećine saobraćajnih nezgoda. Samo u protekloj godini u saobraćajnim nezgodama poginule su 603 osobe, odnosno do avgusta je u 20.000 saobraćajnih nezgoda već stradalo 332 ljudi. Svaki deseti nastradali je zbog uticaja alkohola. Za četiri meseca ove godine je stradalo 138 ljudi u 9700 nezgoda. Brojke govore u prilog tome da je ova akcija više nego neophodna na našim saobraćajnicama kako bi se bar malo podigla svest učesnika u saobraćaju.[/mks_pullquote]\n“NPSS se pridružuje apelu Agencije da ozbiljno povedemo računa i sačuvamo kako naše živote, tako i ostalih učesnika u saobraćaju. Vozačima ova akcija zasigurno nije prijala i izazvala je brojna negodovanja i dodatni animozitet prema policiji, ali treba uzeti u obzir da je neprilagođena brzina najveći uzročnik nezgoda na putu, a samim tim i stepena smrtnosti u istim. Posebno treba da zabrine podatak da vodeći uzrok smrtnosti mladih do 25 godina u našoj zemlji nisu ništa drugo do saobraćajne nezgode.” istakao je Miloš Jelenković, predsednik NPSS.\nParaćin Saobraćaj Paraćina\nOve sedmice: 15130\nOvog meseca: 70354


Sjedeća odbojka: Spid peti put evropski prvak - Kozarac.ba\nEkipa Sportskog društva invalida Spid iz Sarajeva osvojila je peti naslov evropskog prvaka u sjedećoj odbojci. U finalnom susretu turnira Kupa prvaka, održanog u poljskom Elblagu, odbojkaši Spida-a savladali su drugog bh. predstavnika, gradskog rivala ekipu Fantoma s 3:0. Odbojkaši Spida su slavili u svih pet susreta na turniru i bez izgubljenog seta nadmoćno osvojili novu titulu u konkurenciji 12 ekipa. U takmičenju po grupama ekipa trenera Mirze Hrustemovića savladala je mađarski Piremon i finsku Kotku, a u četvrt i polufinalu dva puta je bila bolja od ruskog Rodnika.\nU trećem uzastopnom bh. finalu, dviju najboljih ekipa na turniru, Spid je lakše od očekivanog savladao Fantome i tako im se revanširao za prošlogodišnji poraz u finalu ovog takmičenja, održanog u njemačkom Leverkusenu.\nSa deset naslova državnog prvaka ekipa Spida je potvdrila da je najuspješniji sportski kolektiv invalida u BiH i najbolji evropski klub u 16-godišnjoj istoriji ovog takmičenja.


eKapija | Stari savski most biće izmešten - Gradnja novog vrednog 30 mil EUR počinje do kraja septembra 2018. (FOTO)\nIzvor: eKapija | Četvrtak, 15.06.2017.| 15:24\nStari savski most biće izmešten - Gradnja novog vrednog 30 mil EUR počinje do kraja septembra 2018. (FOTO)\nNovi izgled mosta na Savi - prvonagrađeno rešenje (Foto: beograd.rs)\nStari savski most u Beogradu će biti izmešten, a gradnja novog na tom mestu počeće do kraja septembra 2018. godine, najavio je danas gradonačlenik Siniša Mali.\nU Beogradu su danas predstavljeni rezultati urbanističko-arhitektonskog konkursa za rekonstrukciju Starog savskog mosta, koji je trajao pet meseci. Prvu nagradu na ovom konkursu dobio je Saobraćajni instutut CIP, druga nagrada nije dodeljena, dok je treća pripala radu DB Inženjeringa iz Beograda, a dodeljen je i jedan otkup.\nArhitekte su na konkursu imale zadatak da se postojeća konstrukcija očuva i uklopi u novo rešenje ili da se projektuje novi most, koji će svojom lučnom konstrukcijom ponoviti prepoznatljivi element siluete, čuvati sećanje na stari most, a svojom funkcionalnošću omogućiti veći protok. Nakon rezultata konkursa, izvesno je da će Beograđani dobiti novi most. Nagrađena rešenja, biće implementirana u izradi konačnog projekta, koji bi trebalo da bude gotov do kraja godine, rečeno je na današnjem predstavljanju rezultata.\nKako je gradonačelnik najavio, novi most bi trebalo i da predstavlja novi simbol Beograda. Procenjena vrednost izgradnje je 30 mil EUR, a kako je Mali istakao, on će biti podignut iz tri razloga - saobraćajnog, bezbednosnog i estetskog.\n- Najpre, Stari savski most svojim kapacitetom ne može da zadovolji postojeće saobraćajne potrebe. Novim mostom, kapacitet će biti mnogostruko povećan. Drugi razlog zbog koga se stručna komisija opredelila za izgradnju novog mosta je bezbednosni, s obzirom na to da je Stari savski most rađen u toku Drugog svetskog rata, postavljen je na drvenim šipovima, što ga čini nesigurnim za saobraćaj. Za 70 godina postojanja, dorađivan je više puta – podsetio je Mali.\n- Konačno ćemo rešiti problem saobraćajne gužve u ovom delu grada, povezivanjem novog savskog mosta sa tunelom od Ekonomskog fakulteta do Pančevačkog mosta, čiji se projekat očekuje do kraja godine - objasnio je Mali.\nNovi most će se odlično uklapati u plan spuštanje grada na reke i izgled Beograda na vodi, dodao je.\nNa značaj gradnje novog mosta, osvrnuo se i Rade Mrlješ, član žirija i inženjer arhitekture Zavoda za zaštitu spomenika kulture grada Beograda.\n– Čuvanjem mosta ne možemo čuvati sliku grada. Novi most će čuvati sećanje na Stari savski most, ali će imati funkcionalnost koja sadašnjem nedostaje – rekao je Mrlješ.\nInženjer građevine i član žirija Aleksandar Bojović istakao je da je sadašnji most širok oko 16 metara, dok je predviđena širina novog mosta 32 i 35 metara, te da će na taj način zadovoljiti saobraćajne kapacitete.\n– Novim mostom dobijamo savremenu konstrukciju, koja ispunjava sve tehničke zahteve i biće projektovan onako kako se radi u čitavoj Evropi – istakao je Bojović.\nŠta će biti sa Starim savskim mostom, čije je izmeštanje predviđeno, još se ne zna. Gradonačelnik Siniša Mali rekao je da će o tome gde će on biti premešten odučivati građani, ali da bi voleo da to bude na mestu od hotela Jugoslavija do Velikog ratnog ostrva.\nZamenio Most kralja Aleksandra Prvog\nPodsetimo, Stari savski most postavili su Nemci u toku Drugog svetskog rata, nakon što je tadašnji most preko Save – Most kralja Aleksandra Prvog stradao u aprilskom bombardovanju 1941. godine. Tokom rata je nosio naziv Princ Eugen, a Beograđani su ga posle rata zvali Nemački most. Most je projektovala i izgradila nemačka firma iz Dortmunda. Tokom rata most je pretrpeo oštećenja usled bombardovanja, a u kasnijim godinama na njemu su vršene brojne popravke zbog promene vrste i veličine opterećenja.\nPrvonagrađeno rešenje Saobraćajnog instituta CIP pogledajte u galeriji:\nrekonstrukcija Savskog mosta\ntunel Bulevar Despota Stefana


PaperCut » E-PORT Solutions Sistem d.o.oE-PORT Solutions Sistem d.o.o\nSmanjite troškove, imajte uvid u štampanje, uštedite novac\nPRINT VISIBILITY - Preglednost štampe\n„ Ko je štampao juče 3,000 strana?“\nImajte odmah uvid ko je štampao, šta je štampao, odakle je štampao i na kom uređaju je štampano.\nImajte pregled preko glavnog menija, jedan od 80 predefinisanih izveštaja, i arhivu dokumenata.\nPRINT POLICIES - Politika štampe\n„ Da li znaš da je pripravnik štampao 2,000 strana jednostrano?“\nKreirajte napredna pravila da ograničite korisnička prava i sprovedite razumnu politiku štampanja. Iskoristite predifinisane filtere da rešite jednostavne probleme kao što su uklanjanje dokumenta za štampu, ohrabrite dvostranu štampu ili kreirajte personalna pravila za štampanje.\nDOCUMENT AND DEVICE SECURITY - Sigurnost dokumenata i uređaja\n„Platnu listu koju sam pustio na štampu, gde je nestala?“\nZaštitite poverljiva dokumenta sa modulom Find-me printing. Korisnik pusti na štampu dokument, u globalni virtualni red za štampu, i kada se nalazi pored uređaja, onda pusti štampu i odmah uzme svoj dokument.\nZaštitite svoj uređaj pomoću identifikacije korisnika preko ekrana štampača ili čitača kartice.\nMožete dodati i dodatni nivo sigurnosti koristeći vodeni žig i digitalni potpis sa korisničkom ID karticom za svaki dokument.\nCOST CONTROL - Kontrola troškova\n„Ko će da plati za toliku štampu?“\nPočnite da pratite troškove prema korisniku, organizacionoj jedinici, klijentima, deljenjem računa.\nDobijte dodatnu kontrolu raspodelom kvota za korisnika, organizacionu jedinicu ili klijenta.\nPrimenite model plati po korišćenju (pay-per-use) da nadoknadite troškove štampe. Za individualna plaćanja integrišite sa popularnim načinima plaćanja ( kreditne kartice, uplate preko banke…) Ili napravite račun korisnika preraspodelujući troškove na korisnika, projekat ili organizacionu jedinicu.\nUSER TOOLS - Korisnički alati\n„Kako mogu da pomognem korisniku da štampa odgovorno i lako?“\nOhrabrite odgovorno štampanje deleći uticaj na životnu sredinu sa korisnikom. Glavni meni za životnu sredinu i razni dodaci vam mogu pomoći da oblikujete ponašanje korisnika.\nOdržavajte troškove štampe i pravila, vidljivim za korisnika pomoću korisničkih alata.\nProširite postojeća korisnička ponašanja i dozvolite im da štampaju iz svog pretraživača ili mobilnog uređaja. Takođe je lako za korisnika da puste na štampu obezbeđen dokument koristeći postojeću ID oznaku na njihovom pametnom telefonu.\nBYOD Printing - Štampanje sa mobilnih uređaja\n„Šef ima novi uređaj, kako da ga povežemo sa štampačem?“\nNe dozvolite da štampanje sa svog uređaja bude nepotrebni teret. Imajte svoju opciju štampe sa mobilnog uređaja pod kontrolom pomoću alata uključujući email-to-print, Google Cloud Print, iOS printing i Web Print.\nImate goste? I posetioci mogu da štampaju takođe.


Big Ben kasni šest sekundi - 25.08.2015, Sputnik Srbija\nBig Ben kasni šest sekundi\nČuveni sat Big Ben, koji krasi britanski parlament i važi za simbol tačnosti, u poslednje vreme kasni šest sekundi, objavili su zvaničnici. 25.08.2015, Sputnik Srbija\nvesti, evropa, svet, velika britanija, london, društvo\n21:47 25.08.2015 (Osveženo: 02:50 26.08.2021)\n© Flickr / KevanLondon, Engleska\n© Flickr / Kevan\nČuveni sat Big Ben, koji krasi britanski parlament i važi za simbol tačnosti, u poslednje vreme kasni šest sekundi, objavili su zvaničnici.\nOvaj sat, star 156 godina, oglašava se na svakih 15 minuta, a svaki sat obeležava karakterističnom melodijom dubokih tonova. Njegovu „netačnost“ uočili su zaposleni na radiju Bi-Bi-Si, koji svakog dana uživo prenosi oglašavanje Big Bena u 18 časova.\nIan Vestvort, jedan od trojice ljudi koji održavaju Big Ben, izjavio je kako je on s godinama postao „malo mušičav“.\n„Zamislite da tokom poslednjih 156 godina svoj auto vozite 24 časa dnevno, 365 dana u godini“, kaže Vestvort.\nZvaničnici parlamenta su saopštili kako su mehaničari uspeli da dovedu rad sata u granice „normalnih parametara“ — na dve sekunde od tačnog vremena, kao i da će majstori i dalje doterivati Big Ben dodajući ili oduzimajući penije s njegovog klatna.\nOd kada je izgrađena, neogotička kula britanskog parlamenta jedan je od najprepoznatljivijih simbola Londona, a zvuk njenog sata nije utihnuo ni tokom nemačkih vazdušnih napada u Drugom svetskom ratu.\nBig Ben je ostajao nem samo u nekoliko navrata, zbog popravki ili vremenskih nepogoda.\nMada se cela kula popularno naziva Big Ben, taj naziv se u stvari odnosi na 13 tona teško zvono u njoj. Kula je 2012. dobila ime Elizabetina kula, čime je obeležena 60. godišnjica vladavine Elizabete Druge.


ZAKLJUČENO ČETVRTO VANREDNO ZASEDANJE NARODNE SKUPŠTINE RS U 2013. GODINI: USVOJEN PREDLOG ZAKONA O IZMENAMA ZAKONA O JAVNOM BELEżNIšTVU\nZAKLJUČENO ČETVRTO VANREDNO ZASEDANJE NARODNE SKUPŠTINE RS U 2013. GODINI: Usvojen Predlog zakona o izmenama Zakona o javnom beležništvu\nDrugog dana rada, 27.februara, Narodna skupština RS obavila je raspravu o amandmanima podnetim na Predlog zakona o izmenama Zakona o javnom beležništvu.\nPošto je Narodna skupština obavila raspravu o svim tačkama dnevnog reda zasedanja, predsedavajuća sednici, potpredsednica Narodne skupštine Vesna Kovač odredila je sredu, 27.februar, sa početkom u 17 časova, kao Dan za glasanje o tačkama dnevnog reda Četvrtog vanrednog zasedanja Narodne skupštine u 2013.godini.\nU Danu za glasanje, 27.februara, Narodna skupština je većinom glasova narodnih poslanika usvojila Predlog zakona o izmenama Zakona o javnom beležništvu.\nVećinom glasova narodnih poslanika usvojeni su i predlozi odluka o izmenama Odluke o utvrđivanju sastava stalnih delegacija Narodne skupštine Republike Srbije u međunarodnim parlamentarnim institucijama; o imenovanju šefova stalnih delegacija Narodne skupštine Republike Srbije u međunarodnim parlamentarnim institucijama; o izmenama Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa Srpska napredna stranka; o izmenama i dopunama Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa Demokratska stranka i o izmenama Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa Socijalistička partija Srbije.\nU Danu za glasanje Narodna skupština se izjašnjavala i o povredama Poslovnika, na koje su ukazivali narodni poslanici tokom trajanja zasedanja, i odlučila da ni u jednom slučaju Poslovnik nije povređen.\nPošto je Narodna skupština obavila raspravu i odlučivanje o svim tačkama dnevnog reda, predsedavajuća sednici, potpredsednica Narodne skupštine Vesna Kovač, zaključila je Četvrto vanredno zasedanje Narodne skupštine u 2013. godini.\nIzvor: Vebsajt Narodne skupštine Republike Srbije, 27.2.2013.


Predsednica Jahjaga je dočekala sportistkinju Majlinda Kelmendi - Novosti i Događanja - V.D. Presednice Republike Kosovo - Dr. Vjosa Osmani - Sadriu\nPredsednica Jahjaga je dočekala sportistkinju Majlinda Kelmendi\nPredsednica Republike Kosovo, gospođa Atifete Jahjaga, danas je dočekala na sastanak sportistkinju Majlinda Kelmendi.\nPredsednica Jahjaga je čestitala Majlinda Kelmendi za njen stalni uspeh u džudo i naročito za poslednji uspeh na “Judo Swiss Open“ , međunarodni turnir nivoa Kupa Evrope, gde je dobila zlatnu medalju.\nPredsednica Jahjaga je dala punu podršku Majlinda Kelmendi za njeno predstavljanje u Olimpijadi koja će se održati ove godine u Londonu.\nPoznata sportistkinja sa Kosova, Majlinda Kelmendi se zahvalila Predsednici za njenu podršku i za angažovanje da se ona predstavi na olimpijskim igrama u Londonu. Ona je poklonila Predsednici jednu bluzu sa natpisom “Kosovo na Olimpijadu“\nPrilikom sastanka sa Majlinda Kelmendi, Predsednica Jahjaga reče:\n“Čestitam ti za postignute rezultate. Ovo su radost i uspesi za tebe, ali su uspeh i ponos i za Kosovo. Bolje nego bilo koje drugo područje sport prenosi poruke takmičenja, konkurencije, mira i razumevanja među ljudima.\nTi prenosiš ime Kosova svugde gde ideš i mi se osećamo dobro kada vidimo tvoj uspeh. Ti si mlada, ali se ističeš jednom čeličnom voljom, jednom posvetom, sa jednim stavom vrlo stručnog rada, koji dokazuje da osim talenta jeste i tvoj rad ono što pokazuje rezultate.\nJa ću se angažovati da se iznalazi forma da ti damo institucionalnu pomoć i podršku. Učešće Kosova na Olimpijadu bi bio jedan vanredan događaj. Tvoje učešće i učešće sportista tvog formata činilo bi čast našoj zemlji i sportu u opšte“, reče Predsednica Republike Kosovo, gospođa Atifete Jahjaga,


Nacionalne vesti - Utorak 29.10.2019 - 11:38\n"Specijalno" ili "privilegovano partnerstvo umesto članstva u Evropskoj uniji (EU) je nešto što bi francuski predsednik Emanuel Makron mogao da ponudi zemljama Zapadnog Balkana.\nDa li je ponuda nužno loša? FOTO: AFP\nGrubo rečeno, to bi mogla da bude neka vrsta utehe ovdašnjem regionu koji, što svojom ali i krivicom EU, isuviše dugo tapka u mestu i kome se zbog toga evropska perspektiva čini sve dalje.\nTo je prošle nedelje potvrdila i sama Francuska koja se usprotivila otvaranju pristupnih pregovora Unije sa Severnom Makedonijom i Albanijom i, praktično, do daljnjeg stavila rampu proces proširenja. To ne samo da je izazvalo revolt kako u ove dve zemlje, nego i u samoj EU, čije su članice u najvećoj meri kritikovale ovakvu odluku, čije je objašnjenje - prvo reforma Unije pa njeno proširenje.\nPraktično, poruka koju su dobile i ove dve zemlje, ali i druge koje teže članstvu, uključujući i Srbiju, glasi - za razliku od vas, mi ne moramo da ispunimo svoje obaveze i obećanja.\nUzgred, treba dodati da ovaj "recept" nije baš neka novina, jer je pre gotovo deceniju ista ponuda bila upućena Turskoj od strane Nemačke, što je zapravo shvaćeno kao elegantan način odustajanja od primanja Turske u EU.\nOvakav razvoj događaja nije ostavio ravnodušnom ni javnost u Srbiji, koja se, mnogi će reći sa pravom, pita: Zašto da ispunjavamo bilo šta, ako će rezultat biti odbijanje? To su se upitali i pojednimi mediji, poput "Euroobservera", koji je ovaj potez nazvao "političkim vandalizmom bez presedana", uz opasku da je "Emanuel Makron uništio politiku koja je donedavno bila osnovna funkcija EU, koja je ujedno i jedina strategija prema njenim balkanskim susedima".\nZbog ovakvih oštrih kritika, što iz same EU, a naročito sa Zapadnog Balkana, Francuska je posegla za nekom vrstom "iskupljenja". Odatle i informacija, koju prenose banjalučke "Nezavisne", da je Pariz pokrenuo nezvanične diplomatske konsultacije sa pojedinim zemljama na ovim prostorima, kako bi umesto punopravnog članstva dobile "privilegovano specijalno partnerstvo".\nTaj predlog, za sada nezvaničan, podrazumeva da bi zemljama zapadnog Balkana mogla da bude ponuđena finansijska pomoć, posebni aranžmani za pristup evropskim tržištima i druge pogodnosti u zamenu za "tiho odustajanje" od punopravnog članstva.\nPošto zvanične potvrde da će se pristupanje Zapadnog Balkana odvjati po ovom scenariju nema, za sada je sve u domenu speklulacija. Isto to navode i diplomatski izvori "Blica", koji kažu da sa srpskim vlastima oko ovoga, bar do sada, nije bilo razgovora.\n- To bi poremetilo ceo sistem jer bi značilo da najpre mora da se uvede ta kategorija privilegovanog partnerstva koja trenutno ne postoji - priča naš izvor, i dodaje da je ova ideja daleko od realnosti.\nKako kaže, ona je i u suprotnosti sa svim onim o čemu je sam Makron pričao i stavovima koje je zastupao.\n- Suštinske reforme a ne "šminka", slobodno tržiše, veća prisutnost EU na svetskoj političkoj sceni... To je ono o čemu je on govorio. Ako bi pak ovo nekakav model ili ponuda, to bi bio sasvim pogrešan potez jer biste došli u situaciju da praktično deo svoje teritorije prepustite nekoj trećoj strani. Zaista, na više nivo je pogrešan pravac - navodi izvor "Blica".\nOvakvu "ponudu" već je odbio premijer Severne Makedonije Zoran Zaev, koji je naveo da za njegovu zemlju nisu prihvatljive nikakve varijante partnerstava umesto članstva u EU.\n- Za našu zemlju ne postoji druga alternativa osim punopravnog članstva u EU - naveo je on, pojašnjavajući da će i onako proći sedam, osam godina u pregovorima, što je vreme tokom koga će se zemlja reformisati iznutra.\nDa li je ponuda nužno loša?\nSa druge strane, ova priča ne mora da bude nužno loša, ukoliko uz nastavak integracija postoji i nekakvo privilegovano partnerstvo. To za "Blic" kaže Igor Novaković iz Centra za međunarodne i bezbednosne poslove, koji pojašnjava da je francuski predsednik u nekoliko navrata govorio da je nije problem u nama (Zapadni Balkan), nego u njima (EU).\n- Međutim, ono što je činjenica jeste da Srbija ima potpisan Sporazum o stabilizaciji i pridruživanju (SSP) sa Evropskom unijom, što ne može da se poništi. Zapravo može, ali bi tako nešto ozbiljno narušilo kredibilitet EU - priča on, navodeći da pored toga naša zemlja ima i perspektivu proširenja.\nOn navodi da ne vidi ništa sporno u tome da, uz nastavak integracija, postoji i neka vrsta privilegovanog partnerstva tako da, ako se ovo ispostavi kao tačno, ne mora nužno da bude loše.\n- Sa druge strane, i naši pregovori dugo tapkaju u mestu, za šta smo i mi sami krivi. Ako bi ova varijanta podrazumevala da se osigura kvalitet reformi i da će one biti sprovedene, ne bih bio toliko dramatičan - zaključuje on.\nZa sada je neizvesno šta će se u perspektivi dešavati. Ono što jeste tačno je da je Francuska pod pritiskom partnera iz EU, zbog čega bi u narednom periodu, tačnije na proleće naredne godine, možda mogla da promeni aktuelni stav i odobri Albaniji i Severnoj Makedoniji početak pregovora.


HAN: Za oko 6.000 regionalnih kompanija namijenjeno 220 miliona eura | Analitika - Informativni Portal\nHAN: Za oko 6.000 regionalnih kompanija namijenjeno 220 miliona eura\nStalni sekretarijat Komorskog investicionog foruma Zapadnog Balkana otvoren je u Trstu u sklopu održavanja Samita o Zapadnom Balkanu. Njegovi osnivači su šest komora ovog regiona, i to: Privredna komora Crne Gore, Unija komora Albanije, Vanjskotrgovinska komora Bosne i Hercegovine, Privredna komora Kosova, Privredna komora Makedonije i Privredna komora Srbije.\nObjavljeno: 16. 07. 2017 - 10:19 Promjenite veličinu teksta: A A A\nKomorski investicioni forum osnovan je 2015. godine tokom održavanja Samita u Beču.\nUvažavajući izuzetan značaj dalje implementacije „Berlinskog procesa“ za jačanje regionalne saradnje na Zapadnom Balkanu predsjednici Privrednih komora zemalja ZB su kroz osnivanje ovog Foruma izrazili, pored ostalog, inicijativu za aktivno uključivanje nacionalnih privrednih komora u realizaciju konkretnih ciljeva “Berlinskog procesa”.\nCeremoniji svečanog otvaranja Sekretarijata, čiji su domaćini bili Velimir Mijušković, predsjednik Privredne komore Crne Gore i njegove kolege iz regiona prisustvovali su potpredsjednici Vlada zemalja regiona i ministri ekonomija, te brojni italijanski partneri, zvaničnici i privrednici. Dragica Sekulić, ministar ekonomije u Vladi Crne Gore takođe je bila gost na ovom događaju.\nKako je saopšteno iz Privredne komore Crne Gore, Komorski investicioni forum Zapadnog Balkana u protekle dvije godine izgradio je stručni, tehnički i administrativni kapacitet, da u ime svojih članica priprema i realizuje regionalne projekte, što potvrđuje i veliki broj sastanaka i ugovora potpisanih tokom biznis foruma održanog istog dana u Trstu.\nPoslovna zajednica traži konkretna rešenja i ovaj Sekretarijat će se time i baviti, zbog čega će mu u fokusu biti regionalne privredne inicijative i zastupanje interesa poslovne zajednice kroz preporuke vladama za unapređenje trgovine, investicija i poslovanja kompanija. Aktivnosti ovog tijela biće usmjerene i na promociju regiona kao investicione destinacije, kao i povezivanje malih i srednjih preduzeća radi uključivanja u dobavljačke lance multinacionalnih kompanija.\nZahvaljujući dosadašnjim aktivnostima i povjerenju koje je kod Evropske komisije stekao na bazi svog dosadašnjeg postojanja, Komorski investicioni forum je dobio punu podršku za realizaciju niza aktivnosti kojima će se baviti Stalni sekretarijat.\nPredsjednik Mijušković, kao i predstavnici crnogorskih kompanija koje su direktno povezane sa projektima proizašlim iz Berlinskog procesa učestvovali su i na Biznis forumu koji je održan u sklopu Samita u Trstu.\nKomesar za proširenje i susjedsku politiku Johanes Han uputio je učesnicima ovog skupa poruku da Brisel želi da zemlje Zapadnog Balkana postanu članice Evropske unije, a jedan od ključnih razloga za to je da se mladi ljude zadrže u svojim zemljama i ne napuštaju ih.\nHan je istakao da bi to smanjilo tenzije iz prošlosti, a zadatak politike je, kako je rekao, da obezbijedi okvir, dok odgovornost za ekonomsko povezivanje leži na na poslovnoj zajednici.\nOn je naveo da EU želi da u narednim godinama investira oko milijardu eura u zemlje Zapadnog Balkana, kao i da potpisivanje Sporazum o transportu u okviru Samita, znači da će se zemlje Zapadnog Balkana povezati sa transportnim zakonodavstvom Evropske unije. To, smatra on, regionu donosi ekstremne privredne impulse.\n- Zaključićemo čitav niz projekata u oblasti transporta i energije u ukupnoj vrijednosti od oko 200 miliona eura, što će na kraju aktivirati ukupne investicije od oko 540 miliona eura. I, što je posebno važno, stvorićemo pretpostavke za novi regionalni ekonomski prostor koje bi trebalo da podstakne trgovinu unutar regiona, koja nije najbolje razvijena, a ima potencijala - rekao je Han.\nEvropski komesar Johanes Han rekao je i da su za zemlje regiona obezbijeđena dodatna sredstva od 220 miliona eura, i da ih EU priprema za dan kada će postati dio jednog ekonomskog sistema Unije. Ovaj novac je, kazao je on, namijenjen za oko 6.000 komapnija u regionu.\nNa Biznis forumu čule su se jasne poruke gradonačelnik Trsta Roberto Dipiaža i Mikele Skanavia iz Italijanske trgovinske agencije o značaju ekonomske saradnje, prije svega Italije, a i EU u cjelini sa Zapadnim Balkanom.\nPoruka ministra vanjskih poslove Italije, Anđelina Alfana, sa ovog skupa bila je: "Dragi građani Zapadnog Balkana, vaše je mjesto u Evropi, nema boljeg mjesta od Evrope".


U Briselu počeo sastanak lidera EU 27 i Zapadnog Balkana - mojKontakt portal - Radio Televizija Kontakt\nU Briselu počeo sastanak lidera EU 27 i Zapadnog Balkana\nLideri EU i Zapadnog Balkana počeli su oko 10.00 časova sastanak u Briselu na kome se razgovara o načinima za jačanje integracije regiona u EU.\nSastanku prisustvuju lideri svih šest zapadnobalkanskih partnera, a Srbiju predstavlja predsjednik Republike Aleksandar Vučić.\nPredstavnici EU su pred ovaj sastanak poručili da je važno da se nakon 20 godina od davajanja EU perspektive zemljama Zapadnog Balkana proces njihovog pristupanja ”revitalizuje” kroz bržu integraciju zapadnobalkanskih partnera sa EU tokom procesa pristupanja.\nPredsjednik Srbije, Aleksandar Vučcić je dolazeći na sastanak sa EU liderima izjavio da je zahvalan na svemu što je EU učinila za region, ali i naglasio da će Zapadni Balkan nastaviti da se bori za sebe i svoju poziciju u okviru evroinetegracija.\nPred početak sastanka EU 27 i sa šest zapadnobalkanskih lidera, predsjednik Srbijje na kratko se susreo sa predsjednikom Francuske, Emanuelom Makronom.\nOčekuje se da se po završetku ovog sastanka medijima u Briselu obrate predsjednici Evropskog savjeta i Evropske komisije, Šarl Mišel i Ursula fon der Lajen, a nakon toga uslijediće i zajednička konferencija za novinare predsjednika Srbije i premijera Albanije i Sjevrene Makedonje.\nU nastavku dana i sutra, lideri EU 27 održaće svoj rednovni junski samit posvećen gepolitičkoj situaciji u Evropi, a očekuje se i da Ukrajina i Moldavija dobiju “zeleno svjetlo” za status kandidata za članstvo u EU.\nBRISEL- Lideri EU i Zapadnog Balkana počeli su oko 10.00 časova sastanak u Briselu na kome se razgovara o načinima za jačanje integracije regiona u EU.\nOčekuje se da se po završetku ovog sastanka medijima u Briselu obrate predsjednici Evropskog savjeta i Evropske komisije, Šarl Mišel i Ursula fon der Lajen, a nakon toga uslijediće i zajednička konferencija za novinare predsjednika Srbije i premijera Albanije i Sjevrene Makedonije, javlja Tanjug.\nVišković: Platu premijera komentarišu oni koji su se bahatili u javnosti


Putin potpisao: Nema zone slobodne trgovine sa Kijevom – NovostiDana.rs\nPutin potpisao: Nema zone slobodne trgovine sa Kijevom\nMOSKVA – Ruski predsednik Vladimir Putin potpisao je danas zakon kojim se od 1. januara 2016. godine suspenduje ugovor o zoni slobodne trgovine sa Ukrajinom, a odluku o njenom ponovnom uspostavljanju, prema tom zakonu, doneće predsednik lično, javlja ruska agencija Tas.\nIstovremeno, ruski predsednik je, kako prenosi isti izvor, potpisao i uredbu o delimičnom nastavku važenja sporazuma o zoni slobodne trgovine s Ukrajinom u delu koji se odnosi na izvozne carine na gas.\nPutin je 17. decembra inicirao donošenje Zakona o suspendovanju ugovora o zoni slobodne trgovine sa Kijevom, kojim se predviđa ukidanje trgovinskih povlastica Ukrajini, navodeći kao razlog „vanredne okolnosti koje pogađaju interese i nacionalnu bezbednost Rusije, zbog čega je potrebno usvajanje hitnih mera“.\nSa druge strane, ukrajinski premijer Arsenij Jacenjuk je danas poručio da će na svaku akciju Rusije, Ukrajina odgovoriti kontra akcijom i konramerom, prenela je britanska agencija Rojters.\nJacenjuk je rekao i da će ukrajinska vlada kasnije danas odobriti zabranu uvoza pojedinih proizvoda iz Rusije, što je, kako ocenjuje britanska agencija, vid odmazde za slične akcije Moskve protiv ukrajinskih proizvoda.\nTokom sednice vlade, Jacenjuk je kazao da će ukrajinska vlada takođe promeniti carine na uvoz ruskih proizvoda, ali nije pružio dodatne detalje.\nNa „crnoj listi“, koju je ranije danas predstavilo ukrajinsko ministarstvo finansija, nalaze se proizvodi iz Rusije, kao što su meso i mesne prerađevine, hrana za bebe, čokolada, riba, sir, kafa, pivo, cigarete, alkohol, herbicidi, pa čak i lokomotive, navodi britanska agencija.


Aston Martin napušta DTM\n24 Jan 2020 - 22:18 Sport Link\nStrepnje su se obistinile: tim R-Motorsport Aston Martin danas je objavio da napušta DTM, u kojem je proveo samo jednu sezonu, prenosi Serbiaring.\nS licencom Aston Martina, tim je na startne rešetke izveo četiri “vantidž DTM” automobila, izrađena za rekordnih 90 dana, i vozačku postavu u sastavu: Pol di Resta, Dani Hunkadelja, Džejk Denis, Ferdinand fon Habzburg. Tehnički partner u isporuci agregata bila je firma HWA, koja je ranije izvodila Mercedesovu fabričku DTM operaciju.\nDTM sada za 2020. ima startnu rešetku kraću za četiri automobila, što će reći da u ovom trenutku može da računa na samo 14 učesnika predstojećeg šampionata. Rešenje za ovu nezgodnu situaciju moglo bi da se pronađe samo ako su BMW i Audi voljni da reaguju povećanjem broja automobila posredstvom klijentskih postava. Audi od prošle godine ima takvu ekipu (WRT), a BMW još uvek ne. To takođe znači da će DTM ove sezone imati samo dva aktivna brenda/proizvođača, što je prvi takav slučaj od 2011.


Francuska zatražila vojnu pomoć: Prvi put aktivirana zajednička odbrana EU - Klix.ba\nSvijet Francuska zatražila vojnu pomoć: Prvi put aktivirana zajednička odbrana EU\nFrancuska zatražila vojnu pomoć: Prvi put aktivirana zajednička odbrana EU\n17.11.2015. u 16:54\nFrancuska Evropska unija Federica Mogherini napad u Parizu\nVisoka komesarka Evropske unije za vanjsku politiku i sigurnost Federica Mogherini je saopćila da je Francuska danas, u skladu sa Članom 42., Stav 7. Lisabonskog ugovora koji govori o kolektivnoj odbrani, zatražila vojnu pomoć od preostalih 27 članica Unije.\nU Briselu je održan sastanak ministara odbrane zemalja EU, a nakon sastanka komesarka Mogherini i francuski ministar Jean Le Drian su održali zajedničku konferenciju za novinare.\n"Na sastanku smo razgovarali o načinima na koje treba odgovoriti na teroristički napad u Parizu. Evropska unija je jedna cjelina. Nije napadnuta samo Francuska, već cijela Evropa. To je bio napad na civilizaciju cijelog čovječanstva, a ne samo na evropsku civilizaciju", poručila je Mogherini.\nIstičući da od cijele međunarodne zajednice očekuje da bude jedinstvena u ovom času, Mogherini je kazala da je Francuska danas zatražila podršku ostatka Evrope i cijelog svijeta.\n"Danas su ministri odbrane EU jednoglasno izrazili spremnost da u potpunosti pruže podršku Francuskoj", kazala je Mogherini.\nNaglasivši da dio Lisabonskog ugovora o kolektivnoj odbrani do sada nikada nije korišten, Mogherini je kazala da on predviđa da se cijela EU udruži svim snagama u zajedničkoj odbrani jedne od članica koja je napadnuta.\nIstičući da nema potrebe za dodatnim procedurama nakon današnje odluke ministara, Mogherini je kazala da je odluka donesena i da će biti nastavljene zajedničke aktivnosti.\nFrancuski ministar odbrane Le Drian je kazao da je po nalogu predsjednika Francoisa Hollandea zatražio aktiviranje kolektivne odbrane EU, te dodao da su svi ministri članica EU jednoglasno kazali da je teroristički napad u Parizu bio napad na cijelu Evropu.\n"Ova odluka je aktivirana prvi put u historiji EU i to jednoglasno. To je izuzetno važno", kazao je Le Drian.\nU terorističkom napadu 13. novembra u Parizu ubijeno je 129, a ranjene su 352 osobe. U napadima na šest lokacija poginulo je i sedam napadača. Odgovornost za napad preuzela je teroristička organizacija ISIS.\nNema povrijeđenih 6\nThompsonov koncert 120\n1h 18min 23\n2h 33min 15


Mihajlović ponosan zbog Muslinovog poziva - Sportske.net\nMihajlović ponosan zbog Muslinovog poziva\nKrilni fudbaler Partizana Nemanja Mihajlović rekao je da se oseća ponosnim zbog poziva u "A" selekciju reprezentacije Srbije koji mu je Slavoljub Muslin uputio u utorak.\nŽigić: "Muslin pun pogodak"Stojke i Rajko zauzeti, Kahriman brani protiv KipraEP U17 - Srpkinje nisu uspeleU ''Čuki'' ponosni - Imaju dvojicu svojih napadača u reprezentaciji!Momak je objasnio, ovo je model po kome se komentariše i Muslinov spisak\nNajbolji fudbaler Partizana u prolećnom delu sezone Nemanja Mihajlović nagrađen je pozivom u "A" selekciju reprezentacije Srbije koji mu je u utorak uručio Slavoljub Muslin.\nSpekulisalo se prethodnih dana da će novi selektor pozvati Mihajlovića u državni tim što se na kraju i dogodilo, pa mladom fudbaleru nije ostalo ništa nego da prizna da se oseća počastvovano i ponosno.\n"Čast mi je što sam se našao na spisku selektora Muslina. To je svakako motiv više za mene da nastavim da radim i trudim se na terenu. Od malena sam sanjao da igram za najjači tim svoje zemlje, ali se nisam opterećivao vremenom kada će poziv da dođe. Na sreću, desilo se brzo i ponosan sam zbog toga" rekao je Mihajlović za "Sport".\nBrzonogi prvotimac crno-belih večeras će prvi put u karijeri imati priliku da igra za trofej pošto Partiizan nastupa u finalu Kupa protiv Javor Matisa.\nŠansu za debi u dresu sa državnim grbom Nemanja Mihajlović će imati krajem maja i početkom juna kada "Orlovi" igraju kontrolne mečeve sa Kiprom, Izraelom i Rusijom.


Nastavak čišćenje korita Bosne i Miljacke – Bistro Bosno i Hercegovino!\nNastavak čišćenje korita Bosne i Miljacke\n7. Jula 2009. 5. Juna 2019. Rusko\t0 Comments\nČišćenje korita Bosne i Miljacke biće nastavljeno najvjerovatnije 10. jula, kazao je Mustafa Kovač, direktor Civilne zaštite Kantona Sarajevo.\n“Ove godine će biti oščišćena tri kilometra rijeke Bosne, od stočne pijace do izlaza iz naselja Rajlovac. Dva kilometra Miljacke čistit ćemo uzvodno od ušća”, objasnio je Kovač.\nNastavak radova malo je prolongiran zbog vremenskih uslova, koji su onemogućili da ovaj projekat bude završen prošle godine.\n“Za nastavak projekta neophodan je sušni period kako bi mašine pristupile terenu koji je trenutno blatanjav zbog kiša”, objasnio je Kovač.\nMinistarstvo odbrane BiH i Civilina zaštita KS su, kako je dodao, pred potpsivanjem sporazuma o angažmanu pripadnika Oružanih sanaga BiH na čišćenju korita ovih rijeka. Na čišćenju će biti angažovano 15 pripadnika Oružanih snaga.\n“Oni će rukovati mašinama rovokopačima, dozerima, utovarivačima, kamionima, valjcima, a određeni broj njih biće zadužen za uređenje zelenila”, kazao je Kovač.\nOn je napomenuo da je prošle godine iz Bosne i Miljacke izvađeno 100.000 kubnih metara otpadnog materijala.\n“To su bili različiti nanosi materijala fekalnog karaktera koji nije mogao biti odlagan na obali, već je odvožen na određena mjesta. Kompletan projekat je podrazumijevao 16 kilometara korita ovih rijeka”, rekao je Kovač.\nPročitajte i: U toku je najveće uklanjanje brana u istoriji Sjedinjenih Američkih Država\nOd 300.000 KM, koliko je izdvojeno za ovu akciju, prošle godine je utrošeno 170.000 KM. Osim preostalih 130.000 KM, općina Novi grad obezbijedila je još 70.000 KM, a općina Ilidža 10.000 KM.\nSlijedi i čišćenje kaskada\nUklanjanje plastičnih boca i drugog smeća koje se zadržava na kaskadama Miljacke trebalo bi da počne narednih dana.\nČišćenje će obaviti radnici angažovani u Komunalnom preduzeću “Park” u okviru projekta Gradske uprave upošljavanja.\nHamdo Karić, pomoćnik gradonačelnika za komunalne poslove, podsjetio je da je u ovom projektu angažovano 42 radnika na ugovor od šest mjeseci.\n“Oni trenutno rade na košenju trave na koritu rijeke Miljacke. S obzirom na to da projekat traje do novembra, čišćenje kaskada i košenje trave kontinuirano će obavljati”, dodao je Karić.\nAutor: Senad 07 July, 2009\nPročitajte i: Moguća izgradnja MHE na Bunskim kanalima, investitor traži ponovno izdavanje dozvole\n← PORIBLJENI DABAR I ZDENA\nUpecali smuđa teškog oko 14 kg →\n“Kalifa” sa Lastvanskog jezera\n23. Jula 2008. 5. Juna 2019. Senad\t1\nPLASMAN U LIGI INVALIDA SRS BiH NAKON ODRŽANOG 4. KOLA\n1. Jula 2009. 5. Juna 2019. Rusko\t0\n10. Oktobra 2014. 5. Juna 2019. Senad\t1


Ukoliko vlada u Rimu ove nedelje ne izvrši prilagođavanja u svojim budžetskim planovima za 2019. i 2020. godinu, očekuje se da će Evropska komisija 2. jula predložiti da se pokrene disciplinski postupak protiv Rima zbog sve većeg duga Italije, prenosi agencija Rojters.\nPrema pravilima EU, kada se pokrene disciplinski postupak protiv države članice, Komisija može odrediti kratke rokove za preduzimanje neophodnih akcija. Najkraći rok je tri meseca, što bi značilo da bi Rim trebalo da usvoji nove fiskalne mere do oktobra.\nZvanični Brisel, međutim, razmatra da Italiji da šest meseci za rešavanje najhitnijih manjkavosti, navodi se u zapisniku sa sastanka Komisije od 5. juna.\nNakon tog sastanka, Komisija je saopštila da je procedura protiv Italije opravdana jer je ta zemlja prekršila propise EU o dugu u 2018. godini, a ove i naredne godine će se, kako je procenjeno, još vise udaljiti od dogovorenih ograničenja.\nDombrovskis: Nije bilo alternative nego da odbijemo nacrt budžeta Italije\nNastavlja se dijalog Brisela i Rima oko BUDŽETA: Italija na korak od DISCIPLINSKOG POSTUPKA\nEK ponovo PRETI ITALIJI, ovog puta zbog tunela


MaxBet Asistencija: Ko je pravi šampion Grčke? – MaxBet\nNaslovna / Sportske vesti / Analize i Tipovi / MaxBet Asistencija: Ko je pravi šampion Grčke?\nMaxBet Asistencija: Ko je pravi šampion Grčke?\nMeč između AEK-a i PAOK-a u martu je bio prekinut nakon što je predsednik solunskog tima Ivan Savidis ušao na teren sa pištoljem za pojasom, što je na kraju dovelo do suspenzije lige na više od dve nedelje. PAOK i njihov predsednik su naknadno sankcionisani i oduzeti su im bodovi pa su time i izgubili borbu za titulu. AEK je zvanično postao prvak Grčke, crno-beli to nikada neće priznati, a sudbina je odlučila da ih gledamo i u finalu kupa.\nAnalizu finalne utakmice grčkog kupa, ali i ostalih zanimljivih mečeva koji nas očekuju ovog vikenda, pogledajte u nastavku teksta.\nAEK – PAOK\nS obzirom da je na početku sezone dogovoreno da se finale igra na Olimpijskom stadionu u Atini, AEK će praktično biti domaćin na ovom susretu. Prošle sezone ove ekipe su se takođe sastale u finalu, ali je na neutralnom terenu PAOK slavio rezultatom 1:0.\nGrčki fudbalski zvaničnici odlučili su da naprave veliku promenu u finalnom meču kupa. Savez je saopštio da će u finalu suditi 44-godišnji španski arbitar David Borbalan sa dva pomoćnika iz te zemlje.\nNema sumnje da nas očekuje žestoka borba kako na terenu tako i na tribinama. Lepog fudbala gotovo sigurno neće biti, ali nema sumnje da će susret obeležiti oštri startovi, velika borba jednih i drugih kako bi dokazali ko je najbolji tim u Grčkoj, a sasvim je izvesno da ćemo videti bar jedan crveni karton.\nJuve je u velikom stilu savladao Milan u sredu rezultatom 4:0 i tako osvojio trofej italijanskog kupa. Stara dama ove sezone dominira u Seriji A – činilo se u jednom trenutku da Napoli ima šanse za titulu, ali 2 kola pre kraja crno-beli imaju 6 bodova prednosti i trebalo bi oba meča da izgube sa gol razlikom 5:0 kako bi ispustili tu prednost.\nRoma i dalje juri mesto koje vodi sledeće sezone u Ligu šampiona, a za to bi im bio dovoljan i bod na ovom susretu. Vučica je trenutno u odličnoj golgeterskoj formi pošto su na prethodnih 5 utakmica postigli čak 14 golova.\nU jednom momentu se činilo da će Milan napasti i mesto koje sledeće sezone vodi u Ligu šampiona, ali u ovom momentu se bore za Ligu Evrope. Prvu šansu da obezbede mesto u tom takmičenju su propustili u sredu pošto su izgubili u finalu kupa od Juventusa rezultatom 4:0, ali zbog tog rezultata sada je poznato da će 7 timova iz Serije A u Evropu.\nTaj rezultat odgovarao je upravo Atalanti koja je 7. na tabeli, sa samo 2 boda više od Fjorentine. Imali su veoma interesantnu sezonu u Ligi Evrope koju sigurno ćele da ponove i sledeće sezone – uspeli su da prođu grupu, ali su odmah potom eliminisani od Borusije Dortmund. Ono što je važno reći pred ovaj susret je da Atalanta nije izgubila od Milana na 5 prethodnih mečeva u Seriji A.\nNjukasl – Čelsi\nBila je ovo izuzetno turbulentna sezona za Svrake. Ulazili su u serije pobeda, serije poraza, navijači su protestovali protiv vlasnika Majka Ešlija, ali ipak kolo pre kraja nalaze se na bezbednom 10. mestu na tabeli. Pre nego što su obezbedili opstanak, bili su u seriji od 4 pobede, međutim od onda, crno-beli su 3 puta zaredom poraženi.\nLondonski plavci sigurno nikako nisu zadovoljni ovom sezonom, ali ostala je još mala nada da se to promeni u poslednjem kolu. Čelsi se nalazi 2 boda iza četvrtoplasiranog Liverpula i ima mnogo lošiju gol razliku, tako da im je osim pobede u Njukaslu potrebno i da tim Jirgena Klopa bude poražen na Enfildu od Brajtona.\nEkipa Antonija Kontea trijumfovala je na 3 prethodna gostovanja, a zbog mnogo većeg motiva od svojih protivnika u poslednjem kolu, očekujemo da će ponovo slaviti.\nLiverpul – Brajton\nDomaći tim na ovom susretu očekuje veoma uzbudljiv finiš sezone. Ukoliko žele da obezbede učešće u Premijer ligi i sledeće sezone, moraće da trijumfuju na ovom meču ili da se nadaju da Čelsi neće osvojiti sva 3 boda u Njukaslu. Sigurno im je već u glavama finalna utakmica Lige šampiona protiv Reala, ali moraće i ovo poslednje kolo Premijer lige da odigraju veoma ozbiljno.\nBrajton je ostvario svoj cilj i nakon ulaska u Premijer ligu, uspeli su da obezbede opstanak. Iako ne mogu ni u Evropu, ali ni u opasnu zonu, u zavisnosti od rezultata u ovom kolu, takmičenje mogu završiti na 10. ili 16. mestu na tabeli. Na prvi pogled čini se da im je svejedno, ali razlika u premijama izmađu ta 2 mesta je ogromna (oko 10 miliona funti), tako da će i gosti imati ipak značajan motiv na ovom meču.\nTIP: 1 & 3+\nBetis – Sevilja\nBila je ovo odlična sezona za Betis koji ne samo da je prethodni put gradskog rivala savladao rezultatom 3:5, nego sada ima šansu da završi sezonu kao bolje plasirani tim što se ne dešava često. Ukoliko osvoje samo bod, to će biti dovoljno da obezbede direktno učešće u grupnoj fazi Lige Evrope sledeće sezone i tako krunišu jednu stabilnu sezonu.\nSevilja za svoje standarde nije imala dobru sezonu – poraženi su ubedljivo u finalu kupa od Barselone rezultatom 5:0, a u ovom kolu ako ne ostvare pobedu mogu da izgube i mesto koje vodi u Evropu sledeće sezone. Ipak u poslednja 2 kola su pobedili Real Madrid i Real Sosijedad što je svakako dobra uvertira u ovaj i te kako važan meč. Oba trijumfa su ostvarili pred svojom publikom, dok su na strani ove sezone poraženi na 61% utakmica.\nGetafe – Atletiko Madrid\nOvo je deo sezone kada su čudni rezultati česti u Primeri, pa tako ne treba da iznenadi što kvote ne favorizuju Atletiko. Za Madriđane je do kraja sezone najvažnije finale Lige Evrope tako da sigurno neće odigrati baš punom snagom.\nGetafe sa druge strane ima i te kako motiv, pošto ih pobeda, uz eventualni poraz Sevilje, vodi u kvalifikacije za Ligu Evrope. U poslednje vreme igraju veoma dobro što pokazuje i podatak da su osvojili 13 bodova na pretnodnih 5 utakmica. Getafe je i treća najbolja defanzivna ekipa u ligi jer prosečno primaju samo 0,89 golova po utakmici.\nTIP: 1 & 0-2\nPovezane vestianalize i tipovifudbalizdvojenokošarkaMaxBet Asistencija


RTCG - Radio Televizija Crne Gore - Nacionalni javni servis :: Korona virus - Crna Gora :: Ograničen ulaz u poslovne zgrade\n24. 09. 2021. 17:27 >> 17:33 3\nUlazak građana u poslovne zgrade, u okviru kojih posluje više od tri privredna subjekta, neće biti moguć bez jednog od propisana četiri uslova za suzbijanje koronavirusa, saopšteno je iz Vlade. Oni preciziraju da se to odnosi na poslovne zgrade koji imaju zajednički ulaz i zajedničke površine.\nIz Vlade su kazali da se donošenjem te mjere želi postići isto tretiranje većih objekata u okviru kojih može doći do transmisije korona virusa.\nTa odluka obavezuje vlasnika, korisnika i upravljača tržnih i poslovnih centara i poslovnih zagrada u okviru kojih posluje više od tri privredna subjekta, da ne dozvole ulazak licima koja ne posjeduju jedan od propisana četiri uslova.\nOdluka se odnosi i na objekte koji se bave trgovinom neprehrambene robe, a čija površina prelazi više od 1.000 metara kvadratnih.\nIz Vlade se kazali i da je svaki objekat dužan da odredi osobu koja će vršiti kontrolu i biti odgovorna za poštovanje te mjere.\n“U Crnoj Gori postoje određeni poslovni centri/zgrade koji, po svojoj organizaciji poslovanja, u potpunosti odgovaraju tržnim centrima, ali su registrovani kao poslovni centri/poslovne zgrade zbog čega su upravo takvi centri obuhvaćeni ovim mjerama”, saopšteno je iz Vlade.\nOni pojašnjavaju da su to “oni poslovni centri/poslovne zgrade koji imaju zajednički ulaz i zajedničke površine u okviru kojih posluje više od tri privredna subjekta”.\nJasno je, kako su kazali iz Vlade, da upravo u takvim objektima može doći do širenja korona virusa usljed prisustva broja potrošača - korisnika usluga.\n“Poslovni centri - zgrade koje su izuzeti iz važećih mjera su oni u okviru kojih posluje više od tri privredna subjekta, ali svaki ima svoj poseban ulaz, pod uslovom da površina takvih subjekata nije veća od 1.000 metara kvadratnih”, zaključuje se u saopštenju.\n26. 10. 2021. 9\nVlada sjutra predstavlja Nacrt zakona o porijeklu imovine